Milem Biaknak Thu | Radio Veritas Asia\nMilem Biaknak Thu\nmilem biak nak thu\nCatholic zumtu pawl hi milem an biak maw?\n“Catholic zumtu pawl cu milem biak an si” ti’n minung tampi in an pomhrih lai. Catholic zumtu pawl in an biakinn sungih milem le zuk tampi an ret theu ruangah, Pathian thukham siatbal tu an si tiah Bible sirhsan in mi tampi in mawh an phurh theu. “Vancungah siseh, Leilung parah siseh, leihnuai tidai sungah siseh, a ummi pawl hmuihmel cuangin nan hrangah milem nan tuah lo pei. Milem nan bia lo pei; a hmaiah nan lu khal nan kun lo pei……………..”(Suah 20:4-5).\nMilem biatu pawl hnen ih milem biak lo dingih ralrinnak pek cu a dik mi a siih kan tuah ding hrimhrim khal a si. Asinain, Jesuh Khrih le Mithianghlim pawl ih zuk le milem pawl an neih ruangah Catholic zumtu pawl cu milem biatu an si titu pawl cu milem le zuk pawl hman daan thawn pehpar in Bible ih zirh duhmi taktak a theithiam lo tu pawl an si.\nChristian zumtu tampi in biaknak ah milem hman hi Pathian in a kham a si an ti theu. Sihmansehla, Bible sung tha teih kan cek le kan hawl tikah a linglet zawng khal a dikmi thil a si thu kan hmu thei (Jn 5:39). Pathian in milem biak cu a kham ngaingai ko; asinain, biaknak hrangih milem hman cu a kham lo lawng si loin a forh sawn lam a si.\nPathian in Milem Tuah a Fial\nBiaknak hrangih milem hman a hrial tu pawl hi Pathian in milem tuah a fialnak thuhla pawl umnak Bible bungcang pawl ziang siar lo tu pawl an si. Tahthimnakah, “A sin ih khat lam le khat lam zim veve ah sui ih sermi cherub timi thlanei ramsa pahnih (himi in sui ih tuah mi Vancungmi lem 2 a tinak a si) nan tuah pei ih, zim khat ah pakhat ciar nan ret pei. Cherub pahnih cu a tlunah an thla an pharh pei ih kuangsin cu an thla in an khuh pei. Cherub pahnih cu an hoihaw pei ih kuangsin cu an zoh veve pei” (Suah 25:18-20).\nDavid in a fapa Solomon hnenih Biakinnpi sak ding daan pawl a cah tik khalah Vancungmi lem tuah ding thu a tel thotho. “Rimhmui urnak biaktheng le Bawipa ih Thukham Kuang tlunah an thla parh in a ummi Cherubim timi pawl an cuannak leng hrangah sui hlir in ziangzat a cem ding tikha fel tein a cah theh. Siangpahrang David in, “Hi hmuahhmuah cu Bawipa amah rori in a kut in a nganih ka hnenah tuahsuak dingih i cahmi an si” a ti (1San 28:18-19).\nCuvek thiamthiam in Ezekiel 41:17-18 sung khalah Ezekiel ih langnak a hmuh mi sungah Biakinn sunglam phar ah Cherubim timi Vancungmi zuk an suai thu fiang zet in kan hmu thei.\nBiaknak ih Milem Hmannak\nSuahlannak sungah Israel mipi pawl turnei rul tampi ruangih siatralnak an rak ton laiah, Pathian in Moses hnen ah daar rul tuah a fial ih thuam parah a thlai ter. Rul cuk a tong mi hmuahhmuah in daar rul lem an zoh tikah thihnak ihsin an rak luat (cf. Mipum 21:8-9). Rul cuk nak ihsin damnak hmu ding cun, daar ih tuahmi rul lem zoh a tul. Himi in “Statues” kan timi lem pawl hi biaknak hmun ceimawinak lawng siloin, amah Pathian biaknak sungkhalah hman theih a si ti a lang ter. Suahlannak bung 20 sungah cun ziangvek milem hman tuah lo ding ti’n Pathian in a kham a ti nan, Mipumsiarnak 21 sungah le Pathian amah rori in milem tuah a fial lala fawn; Bible a kalhawk teh si pei maw? Pathian in milem tuah a duh lo mi hi ziang vek pawl an si pei? Tha te’n na ruat dah maw?\nCatholic zumtu pawl in lem siseh, zuk siseh, kutthiam dangdang siseh, Pathian biaknak hrangih kan neih le kan hman hi cumi pawl ih an cuanter mi minung pakhatkhat cinken ringring nak dingah tiih tumtahnak thawn a si. Lem le zuk parih zumnak le upatnak kan neih mi si lo in, acuih lem le zuk ih cuangmi pawl kan upat le kan sunloih mi sawn a si. Cucu, kan duhdawt zet mi kan pi le pu, nu le pa, unau sungkhat siseh, mipi hruaitu upat tlak upa pawl siseh, anmah hngilhlonak ah ti’n an lem siseh, an zuk siseh, an ro pakhatkhat siseh, tha te’n kan ui ih kan ret mi vek a si. Ahleice in zumtu hmasa pawl lakih casiar thiam lo pawl hrangah cun, lem le zuk hi zirhawknak khalah a tangkai zet mi thil pakhat a rak si. Tulai san khalah kan fale pawl zirhnak ah Bawi Jesuh zuk siseh, Bible thuanthu sungih zuk dangdang siseh, Catholic zumtu pawl lawng siloin zumtu Christian dangdang khal in kan hmang rero ko.\nPathian ih in kham mi cu milem biaknak a si. Milem tuah hi a kham mi a si lo. Milem kha Pathian dinhmun ah ret ih biak hi a duh lo mi a si. Curuangah misenpi in daar ih tuahmi rul lem cu Nehushtan hmin pe tahrat in pathian biakih an biak tikah mi dingfel zet mi Siangpahrang Hezekiah hmangin Pathian in a rak siatbal sak a si (2Siang 18:4).\nMilem Hmaiih Lu Kunnak\nA caancaan ah, Catholic dodal tu pawl in Daanpeksalnak 5:9 sungih ‘ziangvek milem hmai hmanah lu kun in (bow down) nan biak lo pei’ timi Pathian tongkam sirhsan in Catholic zumtu pawl in Jesuh Khrih le Mithianghlim pawl ih lem hmaiih lu an kun le khuk an bilh hi a dik lo a si ti’n an ti theu.\nLukun hi biaknak (worship) ih hman theih a si ko. Asinain, lukun hmuahhmuah hi biaknak (worship) an si lo. Khukbilhnak khal cutivek thiamthiam a si. Kan ram alan (flag) hmai ih kan lu kan kun tikah, kan ram alan (flag) kan biak a si lo. Cutivek thiamthiam in kan pi le pu siseh zohthimtlak kan hruaitu pawl lem hmai ih kan lu kan kun tikah an lem kan biak a si lo. Milem ih a cuangtu pawl upatnak kan pek mi a si. Mi pakhatkhat in ram uktu hmaiah siseh, biaknak lam hruaitu hmai ah siseh, khukbil in thil pakhatkhat a dil thei. Asinain, a khuk bil tahratih a dil ruangah a biak kan ti thei lo.\nThukham Pahra Sungih Pahnihnak\nChristian zumtu hrek khat pawl ih an ti theu mi cu Catholic zumtu pawl in Thukham 10 sungih 2nak an hnon/thuh ti a si. Ziangruangah tile Catholic zumtu pawl hrangah cun “Keimah cu na Pathian ka si. Keimah siarlo a dang pathian na biak lo pei” ti hi Thukham 1nak a si ih a 2nak cu “Na Bawipa na Pathian ih hmin cu duhdah in na hmang lo pei” ti a si. Curuangah Catholic zumtu pawl in milem an hman mi a sual lo ti langter duhah milem biak lo dingih Thukham 10 sungih a timi an hlon/thuh ti’n mihrek in an ti. Sihmansehla, himi sualpuhnak hi a dik mi a si lo. Catholic zumtu pawl in Thukham 10 an thendaan le Protestant pawl ih thendaan an bangawk lo ruangah a si sawn.\nA taktak cun, Thukham 10 thuhla kan hmuhnak Suahlannak 20:2-17 sung kan zoh tikah tuah ding le tuah lo ding ih thupekmi 10 hnakih tam kan hmu thei a si. Thukham 10 tiih kan ti ding cun, hrek khat thupek pawl kan kom a rak tul. Cutiih komdaan khal a dangdang a rak um ve. Khuahlan ahcun Pathian tampi biaknak (Polytheism) le milem biaknak (Idolatry) timi pehtlaihnak nei an si theu ruangah, Judah biaknak pomtu (Jewish) pawl in Thukham 10 an rak then tikah Suah 20:3 ih “Keimah siarlo pathian dang nan biak lo pei” a timi le cang 4 ih “Nanmah ten milem nan tuah lo pei” a timi thupek pahnih cu Thukham pakhatnak sungah an rak kom. Catholic Pawlpi khal in Thukham 10 a then tikah, Jewish pawl ih thendaan te a rak thlun.\nJewish pawl siseh, Christian pawl siseh, Thukham 10 thu kan sim tikah, cinken ol ding te’n a tawizawng in kan sim theu. Asinain, a tawizawngih kan simawkdaan a dang. Jewish, Catholic le Lutheran pawl in Pathian tampi biak khamnak le milem biak khamnak cu “Keimah siarlo a dang pathian na biak lo pei” ti’n a tawizawng in an sim. Himi ruangah, Catholic zumtu pawl in milem biak khamnak hnon/thuh an duh mi siloin, Thukham 10 ol ten cingkeng thei ding tumtahnak thawn an hman mi a si sawn.\nCatholic Pawlpi sungah Thukham 10 thendaan le a nambat thendaan thawn pehpar in cu ti’n a si, kha ti’n a si tiih a cekci ih zirhawknak a um lo. Doctrine khal a si dah lo. Ahlan ih thendaan (Tradition) kan thlun men mi a si. Catechism of the Catholic Church timi Catholic zirhawknak CCC cabupi sung ahcun, Thukham 10 thendaan hi a san ih zir in a dangdang a rak um a ti. Tuih kan hmanmi Thukham 10 thendaan hi St. Augustine ih rak hman thok mi a si ih, tui ni tiang hmankel ah a rung cang ta. Lutheran pawl khal in St. Augustine ih thendaan te an pom ve. Christian zumtu dang hrekkhat pawl cun a thendaan dang te an nei ve (CCC #2066).\nPathian in biaknak lam hrangah sersiammi thil dangdang hmuihmel keng milem pawl tuah ding a kham lo thu fiang zet in kan hmu zo (cf. 1Siang 6:29-32, 8:6-66; 2San 3:7-14). Cuti a sile, amaih hmuihmel kengmi milem tuah teh a kham pei maw? Zumtu tampi cun Pathian hmuihmel kengmi milem tuah khal a sual an ti ding. Ziangah tile, Daanpeksalnak bung 4 sungih Bible ih a tivek in, Israel mi pawl in Pathian hmuihmel ziangvek a si ti an hmu thei lo pi; curuangah Pathian hmuihmel kengmi milem khal tuah lo ding an ti theu. Asinain, Bible in Pathian hmuihmel kengmi milem tuah lo lawlaw ding a ti lo zia kan hmu thei.\nHlanlai ahcun, Israel mi pawl cu Pathian hmuihmel kengin zianghman tuah lo dingin kham an rak si. Pathian taktak theilo pawl ih nunphung dangdang lak ih khua a sa mi an rak si tikah, sersiam mi thil dangdang hmuihmel hmangih Pathian biak an rak tum caan khal a um thei. Asinain, nehhnu lam cun, Pathian khal in hmuhtheih hmuihmel kengin Israel mi pawl hnenah a rak lang. Himi thu thawn pehpar in Danniel 7:9 sungah fiang zet in kan hmu. Pa Pathian ih hmuihmel zuk suai tikah Protestant pawl khal in himi Danniel sungih hmuihmel hi an hmang theu.\nThiangthlarau Pathian khal amah le amah a phuanawk tikah hmuhtheih hmuihmel kengin a phuang aw a si. Jesuh Khrih Baptism a ngah laiah thuro hmuihmel keng in a lang (Mt 3:16; Mk 1:10; Lk 3:22; Jn 1:32). Cun Pentecost ni ah lei vek meialh hmuihmel keng in a lang (Tirh 2:1-4). Catholic zumtu pawl siseh, zumtu dang pawl siseh, Thiangthlarau Pathian hmuihmel kan lang ter duh tikah thuro le meialh hmuihmel kan hmang theu.\nA thupi bik mi sawn cu, kan Bawipa Jesuh Khrih milai cannak a lak tikah Pathian in amaih hmuihmel hi milai pawl hnenah fiang zet in a lang ter a si. Paul in Jesu Khrih cu Pathian hmuihmel kengtu (Greek in IKON) a si a ti. Curuangah, hmuh theih lo Pathian cu hmuhtheih si dingah Jesuh Khrih ah a rung lang.\nMt 2:11 sungah mifim pathum te Bethlehem khua an thlen ih innsung an luh tikah naute Jesuh cu a Nu Mary thawn an hmu ih an biak a ti. Horeb tlang parah cun Pathian in a hmuihmel a rak hmuh siang lo nan, Bethlehem khua ah cun fiang zet in a rak lang ter ta a si.\nZocio kan thinlung sungih kan theih vekin, kan biak Pathian in hmuihmel phunphun hmangin amah le amah a rak phuangaw. A hleice in minung/milai cannak a laktu kan Bawipa Jesuh Khrih ah Pathian hmuihmel langpang bik in kan hmu thei. Curuangah, Pathian kan theihnak le kan duhdawtnak karh sinsin nak ding ruahsannak thawn cuih hmuihmel pawl hman hi a sual lo a si. A sual lo ruangah Pathian khal in hmuihmel dangdang hmangin amah le amah a phuangaw ih cuih hmuihmel kengmi milem le zuk pawl khal tuah le hman an sinak a si.\nPawlpi ih Hrialmi Milem Biaknak\nDungthluntu pawl san lai ihsi thok in Catholic Pawlpi in milem biaknak hi a rak hnong/hrial ringring a si. The Council of Trent (AD. 1566) ih zirhnak in “Milem pawl Pathian dinhmun ih ret ih kan biak tikah siseh, milem pawl in biaktlak ding khop in huham an nei tiih kan pom tikah siseh, milem biaknak sualnak tuah kan si” a ti (#374).\nZanthing/ lungto/ plastic/ le thil dangdang ih tuahmi milem pawl Pathian an si tiih ruahnak cu thukhat a si ih, Jesuh Khrih le Mithianghlim pawl kan mit ih ra cuang ding duh ih an lem le zuk pawl hman duhnak thinlung cu thukhat a si timi a thleidan daan an thiam lo mi hi Catholic huatu le dodal tu pawl ih an palh theu mi a rak si.\nCatholic zumtu pawl hi milem biak an si maw silo ti cu an Pathian biakdaan tha teih a zingzoi tu pawl cun an hmufiang thei ko ding.\nDuhdawtmi nulepa ulenau pawl hihmuah nan siar cun, Bible ih milem biaknak a timi hi ziang a si ti nan fiang thlang ko ding ti’n zumnak ka nei.\nA dangdang khal hlawmawknak kan run nei theu ding.\nBy: Fr. David Mangte\nProtestant Pastor pakhat in Rosary cu mi hmuahhmuah hrang a si a ti.\nRelic Thuhla Tawi\nFalam um Tuluk thu hla Interview\nLai Phun Ni (February 20)


Delhi ah Chin Calai Seminar Nei - Chinland Today Media\nMarch 1, 2009 3:50 pm·2 comments\n01-03-09/Lailun Foudation (Delhi) pawl ih hohanak in a veikhatnak Chin Calai Seminar cu BCRC Hall ah mani 29 February ahkhan tluangten an nei thei. Zanlam nazi 1:30 ihsin an thawkih mi tam zet an suak khawm. Khuallian Pu Mang Kham in thucah tawi a simnak a neih hnu ah upa, pa (3) pawl hnen ihsin paper presentation an nei. Cui an simmi thuhlu cu\n1 . Mizo Calai Sannak san\n(Dr Run Bik)\n2. Chin Calai Thuanthu\n(Pa Ngin Za Pum)\n3. Kan Calai Ka Hmuhdaan le Ka Tuanvo\n(Pa Thian Za Thang)\nA tlun ih thulu pawl thawn pehpar aw in mipi pawl cu calai thanso theinak dingah tin thuduhsam relnak khal an nei bet. Tui tum ih Chin Calai Seminar hi Delhi ih tuah a veikhatnak a si thu Pa Ngin Za Pum cun a rel. Khuallian pu Mang Kham khal cun tuini ah a cipciar zetin kan Calai thu kan rel theh thei lo nan, tampi kan rel thei a si a ti.\nLCF, Kuala Lumpur Ah Calai Seminar Tuah\non March 2, 2009 at 4:33 am\nLungawi a um nasa kan Chin Calai thansonak ah nan tuannak par ah ! Pathian in kan Chin Miphun le kan Calai in khaisang sinsin hram seh ! Cun,Leitlun hmunzakip ih a um mi kan Chin unau za pawl kan um nak cio in kan ti thei tawk in kan Miphun hrang ah tuan cio uh si.Lungawi…\nSalai Justin Thang.\non March 2, 2009 at 6:50 am\nKan Chin calai t’hansohnak ding ih nan seminar cu a lungawi um riai. Miphun a nun theinak dingah, t’awng t’hit’ha kan neih a t’ul. Cui t’awng cu a t’hat sinsin le rei a daih sinsin nak dingah Calai neih t’hat a t’ul.\n“Calai cu kan miphun ih meifar le hnuk (nun-nak) a si” ti hi cing keng ringring uh si.


Ekinn Man Khung - Chinland Today Media\nSeptember 5, 2010 7:55 pm·0 comments\nMalaysia ih ‘candy’ US in duh lo\nMalaysia Health ministry cun Kedah state ih tuahmi ‘Grape rim nei ‘candy’ (sweet) Cocon timi cu US in a ram sungih zuar a duh lo ruangah Malaysia khalah zuar a siang lo ding tiah a ti.\nCalifornia Department of Public Health (CDPH) cun Malaysia ram ih tuahmi ‘candy’ cu zohfiangnak a tuah tikah candy 1 kg ah ‘lead (suan) 0.19 mg a tel ti a hmu ih, US ram in ‘ei le in’ ih rawi thei zat an bikhiahmi cu 0.1 mg lawng a si ti a si.\nAsinan 1985 ah WHO (World Health Organization) cun 1 kg ah 2 mg tiang rawi a siang ih, Cucu Singapore cun tuni tiang a thlun. Indonesia cun 1 mg lawng a siang ih, Hongkong cun 6 mg tiang rawi a siang. Nitin lead (suan) 2 mg ei ruangah zarhkhat sungah taksa rihnak (weight) cu 0.025 mg in a kai thei ih, 300 mg tiang ei ngah lawngah milai nunnak in a tuar thei ti a si.\nPalik in nunau (12) run suak\nKan dung zarh ah Taman Bukit Permai ih um nunau pahnih kum 23 le 31 an kai ih, cuih nunau pawl hnen ihsin thuthang an ngah vekin nunau dang (12) khal run suah an si.\nPalik pawlih sim dan cun, hih nunau kum (14) ihsin (42) pawl hi Malaysia ah hnatuan tha tuan dingih kawh an si ih, umnak tha nei loin hmun dangdang ah ‘hlawhhlang le hnen um’ tuanter an si.\nHih nunau pawl hi 2010 sungih Malaysia ram ra luttu pawl an si ih, an lakah Kawlram mi an um theu an sim. Asinan, Kawlram lakah ziangvek phunhnam an si ti an sim lo.\nAir Supply Malaysia ah\nAugust 31, 2010 ah Malaysia in ‘Independence kum 53 nak’ a hman hnu ah kum 1975 ih dinthokmi ‘Air Supply’ pawl cun kum 35 an kimnak ding cu Malaysia ah concert thawn lomnak tuah an tum. November 15, 2010 ah KLCC (Kuala Lumpur Convention Center) ah concert an nei hmaisa dingih, November 16,2010 ah Penang ih Pisa Indoor Stadium ah an tuah ding, cun, November 18,2010 ah Pahang state, Kuantan ih Sukpa Indoor Stadium ah concert an tuah ding. Vocalist Graham Russel (kum 60) khal a ra thei ding ti a si. An larnak hla pawl cu: Lost in Love, All Out Of Love, The One That You Love, Even The Night Are Better, Lonely Is The Night tivek pawl an si.\n1960 ah Liverpool ih dinthokmi ‘Beatle band’ ih rhythm guiter tumtu le hlasaktu ‘John Lenon’ cu amah duhdawttu pawlin ‘a damlai ih a hmanmi ekinn’ cu sterling pound 9,500 (US$ 14,740) in an leisak riai.\nHih ekinn man hi a zuartu pawlih beiseinak hnakin 10% ih khungin an zuar ti a si.\nJohn Lenon hi 1980 ah New York khawpi ah thah a si ih, England thlanglam Berkshire ih a um lai 1969 ihsin 1971 sungih a hmanmi ekinn a si.\nEkinn tuahtu John Hancock cun kum (40) lai a rak ret tha ih, sterling pound 750 ihsin 1,000 hrawngih zuar thei tum a si.\nCompiled by Salai Biak Chawn\nMalaysia Ram Sung Thli Baal Hmun Pawl\nHnatuannak Ram Tha Lo Bik ah Chin mi Umnak Malaysia Tel


Rah dingin Hngettek Hleuh - Chinland Today Media\nRah dingin Hngettek Hleuh\nSeptember 15, 2012 12:33 am·0 comments\nBible Siar Ding: Johan 15:1-6\nKa sungih rah a rah lomi hnge pawl cu a tan ttheh ih a rahmi hnge kha a thiannak dingah le rah tam sinsin a rah theinak dingah a hnge ttha lo pawl kha a tan sak. – Johan 15:2\nA harhdammi le rah ttha tampi a rah theitu thingkung pawl khi ttha teih zingziatmi le a hngettek ttha lomi pawl thianfai sakmi pawl an si ringring. Cumi in kan hrangah sullam a nei ringring lo men ding nain a caancaan ahcun mal tete cu a ttul ve ding. Asinan hngettek hleuh (pruning) le vaattan (trimming) cu an bang awk cekci lo.\nThingkung asilole hawikung kan vaat (trimming) tikah khuimi hngettekbik hi a dang hnaihnoktu a si ti’n kan zohfel kher lo ih ka sattan men ttheu. Sikhalsehla thingkung hngettek hleuh (pruning) tuahtu cun thiamnak (skill) a neih a ttul. Khuimi hngettek kan tan sak asile khuimi hngettek in rah ttha tampi a rah thei ding timi theithiam a ttul.\nA thiamzetmi hngettek hleuhtu cun a thimi le a ttangkai lomi hnge pawl a thliadang thiam. Rah a rah lotu ding hnge pawl kha a thianfai sak. Cutikah rah a rah dingmi hngettek pawl in thingkung tawhram ih a dawkmi tidai le dawm pawl kuat ngah ko in a tuah sak thei. Cuti’n thingkung in rah ttha tampi a rahsuah thei a si.\nZumtu pawl tla Pathian hrangah rah tampi kan rah tikah, Bawipa cun in hnongin in hlonhlo men lo ding. Rah ttha kan rah sinsin theinak dingah kan mizia ttha lo pawl kha in rem sakin in hlonsak ttheu a si. Cumi cu tuar a har in a naa theizet ttheu. Pathian in rah ttha kan rah theinak dingah kan nunnak ihsin minung maw, thilri maw, mizia maw in laak sakih in hlon sak ttheu a si. Ziangtiklai caan khal ah, kan hrangih a hmuitinmi cu rah tampi a rahmi nunnak tlamtling neitu kan si theinak dingah a si.\nKan Bawipa, Hmuan neitu in kan hngettek a hleuh tikah kan aukio in kan phunzai thei, asilole lungthozet in rah ttha kan rah theinak dingah a si, ti’n kan tuar cuahco thei.\nVancung ih a um kan Pa, ka nunnak in remsakmi parih ka phunzai ttheumi in ngaithiam hram aw.\nNa hnenah thathozet ih tlulut thei dingin in bawm aw, cuti’n rah tampi ka rah thei ding.\nKa nunnak khuimi zawn ah Bawipa ih remtthat ka ttul?\nNun remnak ah ka phunzai pang maw?\nZiangti’n si ka nunremnak ah ka tel ve thei ding?


Miss Ruth Par Tin Dim “Miss Teen Tourism 2021” Zuam Dingin Philippines Ramah A Feh Ding – Meifar\nMiss NewFace International 2020 Winner ngahtu Miss Ruth Par Tin Dim cu ‘Miss Teen Tourism 2021’ zuamawknak ih tel dingin Philippines khawpi Manila ah a feh ding. Miss Teen Tourism 2021 zuamawknak cu July thla sungah an nei ding.\nMiss Ruth Par Tin Dim ih zuamawknak hmin cu Angelina Ruth a si. NewFace timi Model Agency ih tuahmi Miss zuamawknak ah winner cotu a si ih tu’ah Myanmar rampi aiawh in Philippines feh dingin ṭim a tuahaw rero lai.\nMiss Ruth Par Tin Dim in “Nehnak thawn Philippines ram ihsin ka ra tlung ding ti ruahsannak ka nei. A san cu kan ram buai laiah harsa zetin kan zuamnak cu Pathian in a thei ih nehnak in pe ding ti ka zum.\nCun, Chin G-Z pawl upatnak ka lo pe, nunnak hlantu pawl ka lo upat tuk, miphun le ram hrangih nunnak nan thapmi ka hmuh tikah ka lo upat tuk. Nehnak kan co hlanlo hmainor sin uh, kei khal a hlan hnakin mipi in thazang in pe ih in dinpi dingin ka lo sawm” a ti.\nAngelina Ruth hi 2020 June thla ah Modeling lam training arak kai, City puai fate deuh zuamawknak ah a tel ih Second Runner-up arak ngah zo. Miss Angelina Ruth cu Hakha khuami Pu Thla Ceu le Thantlang Peng Tluangram khuami Pi Sui Dawi (Doi) tei fanu a si, an fate 5 lakah 3-nak a si ih Hakha ah an khuasa. (The Hakha Times)


MINO HNEN THUCAH- Dr. No Than Kap - Chinland Today Media\nMINO HNEN THUCAH- Dr. No Than Kap\nAugust 11, 2009 4:09 am·0 comments\nMINO HNEN THUCAH\nBTS, Insein, Yangon\nTuvekin mino hnenah fawrhfialnak thucah nei dingin in sawm ruangah nan hnenah lungawi thu ka sim.\nFimthiamnak lam siseh, ei-in hawlnak lam siseh, nuncan le ziaza lam siseh, lamzin dik le tha lo kawhhmuh theitu le fawrhnak lo pe theitu upa dang an tampi ti ka thei. Curuangah, kei cun hivek lam thu si lo deuh, kan phunhnam thuanthu le ziangruangah tui dinhmun ah ka dingih ziangvek lungput mino in nan neih a tul ti lam lo sim ka duh. Tui ni ih ra suak mino cu Falam nan si ruangah ka lo sim ding mi cu, 1) Chinram pumpi dinhmun (Kawlram sung lutdan) le, 2) Falam dinhmun (thansoterdan) tin ci hnihin ka then ding.\nI/- KAWLRAM SUNG LUTDAN:\nKan Chin thuanthu theih ban cin ah Mirang siar lo zovek phunhnam dang hnuai hmanah kan rak um dah lo. Kan tlunah vanzuang vate lawng an rak zuang theu ih, kan lu parah samphang lawng a rak um.\nMirang uknak hnuaiih kan rak um laiah tui Kawl, Shan, Kachin, Karen, Kaza tivekpawl thawn uknak pakhat hnuaiah rampi pakhatah kan rak um tlang dah lo. Mirang in Kachin le Chinram cu Kachin Hill Tribes Regulation timi le Chin Hills Regulation (1896) ti mi hmangin in a rak uk. Karenni (Kaya) tla cu Mirang in a do khal a do dah lo, a uk mi ram khalah a ret dah loih a mahte zalennak neiin a um. Asinan Kawlram cu Province of British Burma tin direct in a rak uk. Sim duh mi cu, a tawi zawngin Mirang san lai khalah Kawlram le Chinram cu ram pakhat an rak si lo tinak a si.\nLeitlun ralpi vei hnihnak buai lai 1942 ihsin Shan, Kachin le Chinram cu kawmaw in a hranten ukaw dingin Mirang cun thei tawkin an rak zuam (Asinan a tlai tuk zo: too little too late, ti theih a si). May 17, 1945 ah Mirang cozah in “White Paper” timi thusuah an tuah ih cutawkah:\n“Shanram telin tlang par rampawl (Kachin le Chin telin) cun Kawlram thawn kawpawk kan duh an ti lai hlan lo Governor in a hranten a uk ding” ti’n a puang.\nKawlram (Burma proper) le Tlangparmi an bangaw lo a hrante an si tinak a si.\nCun, October 17, 1945 ah Yangon Myodaw Khanmah ah culaiih Kawlram uktu Governor Dorman Smith in hitin a sim:\n“… Tlangpar mipawl hrangah a hranten ukawknak kan lo pe ding…” ti’n.\nFalam ih Superintendent le Deputy Commissioner hna tuanin rak um dah Frontier Areas Administration Director H.N.C. Stevenson tla cun Pinlung Thukamnak an neih hlan ihsin Laimi le tlangpar mi hotupawl hnenah a ruh lang koin:\n“…. Kawlram nan kawp asile an lo nambet lohli lo hmanah rei hlanah inn hra uktu khaw bawi (se-ing khawng) tluk fangah an lo ret ding. Cutikah Kawl nan kawp cu nan thin a na zet leh ding” ti tiangin ralrinnak pe phahin a sim.\nPinlung Thukamnak an neih hnu February 16, 1947 khalah Chin hotu pathum hnenah Kawlram uktu Governor in Kawl kawp loin anmah Mirang hnuaiah um hrih dingin a lem ten a lem nan an duh cuang lo. An thu an thlun duh lonak san bikih lang cu Mirang uknak ihsin suak an duh ruangah le Aung San an rak zum tuk ruangah a si. Aung San cun,\n“Kawlpawl cu Mirang sâl kan si ka duh lo bangin Tlangparmipawl khal Mirang sâl nan si ka duh lo. Cuitlunah Tlangparmipawl cu Kawl pawlih sâl nan si khal ka duh lo,” ti tiangin Pinlung Thukamnak neih hlante February 9, 1947 sunah Pinlung khua\nah mipi hnenah a sim. February 8, 1947 khalah,\n“.. Curuangah Kawl thawn kawp uh khal ka lo ti thei lo, kawp hlah uh khal ka lo ti thei lo. Kawp ding le kawp lo ding cu tlangparmi Kachin, Chin, Shan pawl thuthu a si. Keimah le kan party AFPFL cu a ding ringring lo ding ti ka thei. Curuangah AFPFL a siat hnu khalah kan Thukam a hngeh ringring theinak dingah dan (constitution) kan tuah ding ruangah lehhnu lam hrangah ziang hman thinphan ding a um lo,” tiin a rak sim.\nMirang aiawhin Stevenson le Kawl aiawhin Aung San cu, Shan, Kachin le Chin cuh-awin hridai an diraw rero tluk a si. Stevenson hin Aung San cu a hua zet, Aung San khalin Stevenson hi a hua zet ve ti an bulpak hmin tiang salin na zetin an sawiselawkdan zoh tikah a theihtheih.\nKawlram ah tawngpa lutih lut cu Kachin le Shan cun an rak tum lo. February 8, 1947 ah Gen Aung San le a ho cu Pinlung Thukam tuah dingin Pinlung an thleng. Nasaten Aung San cun Shan, Chin le Kachin palaipawl a lengih thu a relpi vivo.\nPu Vum Kho Hau ih ho Chin palaipawl cun Chinram hrangah ziangvek dinhmun (State or Division etc.) kan duh ti lam relih sim loin, Mirang san lai hnakin fimthiamnak, lamzin le harhdamnak lamah Kawl cozah in in bawm uh ti lawng an rak dil. An dil mi cu Aung San cun awlsam ten pek a remti.\nCuruangah Kawlram ah lut mai dingin Thukam tuah an man thu Aung San hnenah an sim. Cui thu cu Vum Kho Hau in Shan hotu Sat San Htun le U Cia Puh a sim tikah, Sat San Htun in cuvekin Chin lawngin a hranten lungkimnak thukam nan rak neih a tha lo ding, Kachin thawn to tlangih thurel tiang tal nan hngak a tha tin a sim.\nFebruary 10 sunah Shan, Chin le Kachin hotupawl le Aung San le a hopawl thu an reltlang tikah Kachin lamin Duwa Zawlwin in Bamaw le Mythkyina districts cu Kachin ramah telh siseh, cule Kachin cu State in pe uh. Cuti a silo ahcun lungkimnak thukam kan tuah thei lo, tin tan a lak tlunah Shan hotu Ngiaung Shew Sawbua khalin a dil mi a ?hum duh lo ruangah, Aung San cu a beidawng in Thukamnak nei loin Yangon ah tlunsal a tum lawk. [Hi zawnah theih tlak zet cu, Kachin dil mi Bamaw le Mytkyina districts cu Kachin miphun hman si lo Kawl, Shan le Shan-tuluk pawl a tam sawn umnak ram a si tlunah 1935 ih tuah mi Dan vek a sile Mytkyina le Bamaw districts cu Kachin ram sungah lutter lo ding ti a si bet. Cuticingin loh theih loin Kachin pawlin an dil ruangah tui ni tiangin Bamaw le Mytkyina districts cu Kachin ram ah a um lanta.\nGen. Aung San hoin an thei tawkin Kawlram zawm dingin an sawm ruangah, Shan le Kachin dung thlunin kannih Chinpawl khalin Kawlram sungah lut kan rak remti ve. Cutin thuanthu ih tang lanta ding remtinak thukam “Panglong Agreement” ti mi cu February 12, 1947 zinglam nazi 11:00am ah Shanram Pinlung khua ah kan Chin upa pathum Pu Kio Mang (Hakha), Pu Hlur Hmung (Lumbang, Falam), le Pu Thawng Za Khup (Tedim) pawlin an hmin ngan in an rak nemhnget ve.\nMirangpawl cun Kawlram sungih tlang par mi lut kan tum thu an theih tikah mak an ti, an thin a nuam lo. Ziangahtile anmah Mirang kut hnuaiih kan tan vekin Kawl kut hnuaiah kan tan lala an phang. Cuitlunah tlangparmipawl cu leitlun ralpi vei khatnak le vei hnihnak lai khalah Mirang hnenah rinum zetih ?ang ringring an sizia an theih tlunah mahte ukaw thiam an si hrih lo tin an ruatih Kawl kut hnuaiih vun tanta men ding cu an seherh zet a bang (Aung San ih ho Kawlpawl tla cu Mirang phatsan in Japan an kawp hnu-ah Japan phatsan in Mirang an kawp lala).\nFACE (Frontier Areas Committee of Enquiry)\nMirang pawlin Pinlung Thukamnak neitu Shan, Kachin le Chin hrangah an sirawk phangin Frontier Areas Committee of Enquiry (FACE) ti mi an dinih cui Committee ah Pu Vum Kho Hau a tel hngehnge. Committee hotu cu Mirang cozah thlah mi Rees William a si. Cui committee an dinnak san bik cu Panglong Agreement tuah zo hman hai sehla, tlangpar mi hotu dang a tam sawnin Kawlram ih lut an duh lozia an sim ahcun lut loin umter an tum ruangah a si.\nCui committee cun Pinlung Thukamnak ih tel ve lo Chin hotupawl cu March le April 1947 ah Maymyo (Pyin Oo Lwin) ah koin thu an sut. Falam ihsin Pu Thang Tin Lian, Pu Hniar Kulh, Pu Sang Tlir, Pu Thang Cem, Pu Tial Dum le Pu Lian No an telve. An sut bik mi cu, Kawlram in zalennak a ngah tikah Kawlramah lut ve nan duh taktak maw? Nan duh a sile ziangvek dinhmun in lut nan duh, ti a si bik. Chin hotu pawlih an sannak cu Kawlram ah kan lut duh ti a si thluh. Asinan, ziangvek dinhmunin lut an duh timi ah a thawkpek lamah an thu a fiang lo nan (Kawlram sungah district pakhatin um kan duh tina, an si culci), a lehhnu deuh April 20, 1947 ah ca thawn ziangvek dinhmun in lut an duh ti thu an thehlut.\nCui ca sungah Kawlram ih lut an duhdan hitin an ngan:\nRamkulh kawmkhawm dinhmun in lut (To join the Federation)\nDuh tikah suaksal ding (To secede at any time)\nHi tumah Falam in culai ih college rak kai zo Pu Za Hre hnenah hi Committee in thu an sut ve nan a sim mi cu Federal si loin Ministerial Burma ih lut a si. Asinan amah Pu Za Hre ruan bikah Kawlram sungah Chinram cu State si loin Chin Special Division in kan um phah ti theih a si lo ding. Pu Za Hre in siseh Pu Vumkhohau le hotu dang khalin State thu hi an rak ruat tel lo lawlaw. Chinram cu Shan le Kachin hnakin ram harsa a si ruangah Kawlram bawmnak kan tulih an hnenah kan lut a tul, ti mi hin an thinlung a luah khat bik a bang.\nMirang hnenin Independence rori rak dil lawktu Kachin le Shan hmanin Kawlpawl thawn kawpawk an hril ruangah kannih Chinpawl khalin Kawl kawp an rak hril venak a si ti ding cu a si lo. A san cu Kachin le Shan in rak kawp tum lo hmansehla a hranten Chin hin kawp an lungkim ding ti thuanthu-ah kan hmu (Eg., Vawmthumawng, Vumkhohau cangvaihnak).\nThusutnak um thei mi cu,_ Mirang in a hranten in uk nacingin le a hranten umter in duh nacingin ziangah Kawlram sungah Tlangparmi an rak lut thotho? ti a si. An lut duhnak san bik cu Kawlram ih an lut le Independence zamrang thei bikih ngah an zum ruangah le an duh tiktikah Kawlram ihsin an suaksal thei an zum ruangah a si.\nThusutnak dang um thei mi cu hihi a si;_ Hlanlai Mirang thlen hlan le mirang san lai khalah Kawl le Chin cu rampi pakhatah kan rak um dah lo, kan nuntukhawsakdan khal a dangdang, kan tawng khal a dang, kan biaknak khal a dang kan ti. Asile zawi sanah Kawl le Chin kan laicinnak a nai thawk? THuanthu kan zoh tikah a hleicein saklam Chinram (Laitlang) le Kawl hi pehtlaihnak kan nei mal zet. Pehtlaihnak kan nei ti theih khal a si lo, a can canah kan pupa pawlin sâl si dingah phairawn ah sukin mi an vung kai theu. Mirang kai hnu khalah a hranten uk kan si. Asinan theihban cin Mirang kai hnu-ah thlanglam Laitlang, thimnakah Kanpetlet cu 1927 hlan ihsin Pakokku district hnuaiah a rak umih Magwe Commissioner in a rak uk. Chin le Kawl laicinnak naisin dingih zuambiktu khal thlanglam Laitlang mi Pu Vawmtumawng a si. A tuahmipawl cu:\n1920 hnulamah Chinram ah Kawlca zirh nawn lo dingin Mirangin a khamih Chinca a tuah sak tikah, Pu Vawmtumawng hoin nasaten Chinram ah Kawlca zirhsal dingin cangvaihnak an rak nei. Amai hoin 1933 ih an din mi Chin National Union cun Ngaze khua ih thu an relcat mi lakah, ” Kawlram ukawkdan (91) hnuaiah Chin Hill cu ret dingin” timi dilnak a tel. 1946 January ah AFPFL in ramkulh huap thureltlangnak an neih laiah Kawlpa U Phe Khin in “Tlangparmipawl Kawlram thawn kawpawk ding,” timi thu a thun tikah a rak bawmtu bik cu cui khawmnak ih Chinmi aiawh in rak tel ve Vawmtumawng a si. January 8, 1946 ah AFPFL hotupawl le Shan, Chin, Kachin hotu an tawnawk laiah Chinmi hrangih Vawmtumawng ho ih an dil mi lakah pakhatnak cu, “Tlangparmi Bhudist siter dingih tuanvo neitupawl cun Phungkipawl cu Chin Hill ah thlah sal hai seh,” ti a si. Cui umzia cu Chinpawl Bhudist cangter dingih zuam tinak a si. Cun, December 25, 1946 AFPFL hmunpi ih thuthang-simfiangnak (press conference) ah Pu Vawmtumawng cun hitin a rak sim:\nKannih cun 1935 lai ihsin Kawlpawl thawn kawpaw dingin nasaten kan rak zuam zo. Cun, Chin pawlin Kawl thuamhnaw hruh ve dingin kan rak zuam ruangah kan hlawhtling zet. ‘Kawlpawl thawn independence nan lak tlang lohli a sile nannih cu fimthiamnak lamah nan niam lai ruangah an hnuaiah an lo ret tengteng ding, curuangah nan kawp duh khalle kawp hrih hlah uh, kum thum-li tal hngak hrih uh, cui sungah Kawlpawl thawn rualran nan si theinak dingah kan lo zuampi ding’,_ tin Mirangpawl cun an sim ruangah Kawl le Chin hmusualaw dingin nitin an tuah sinsin tin kan hmu a si.\nHitin Vawmtumawng hotin Kawlpawl thawn naiaw sinsin dingin le independence khal latlang dingin nasaten an zuam lai October 28, 1946 ah Falam, Tedim le Hakha ihsin palaipawl cu Falam khua ah tawngkhawmaw in ‘Kawl thawn kawpaw in independence lak le lak lo ding’ thu an reltlang ve. Cui an relcat mi cu hitin a si:\nMirang uktu Governor hnuaiah um hrih ding.\nTlangparmi unau Shan le Kachin thawn kutkaiawin rualrem zetih tuan tlang ding.\nPinlung tokhawmnak (1946) ih din mi ‘Burma sung um tlangparmi zin le dan pawlkawm,’ ah telve ding.\nChinpawl tu hnakin fimthiam neiin kan harhthar ih kanmai thu kanmahte kan rel thei le kan tuansuah thei tikah, Mirang cozah suah mi ‘Cahnah Var (White Paper)’ le Pinlung thurelnak ih Governor ih a sim mi ‘Kawlram thawn kawpawk ding le kawpawk lo ding’ thu khal ruat tlang leh siseh. A tlunih thu relcatmi cu Tedim aiawh in 15, Hakha aiawh in 29, Falam aiawh in 6 in hmin nganin an nemhnget ih Tlangparmi Uktu (Frontier Areas Administartion) hnenah an pe.\nA tawizawngin kan sim asile, Kawlpawl thawn kawpawk ding thu-ah, culaiih cathiam sang cin le ramthu theiban cin Pu Vawmtumawng le Pu Vumkhohau ih zuamnak vekin Chinram cu a feh ti theih a si (Beidawng lawk timi zawnih February 8, 1947 ih Vumkhohau le Aung San lungkimnak zoh sal aw).\nKachin pawlin Kawl an kawp hlanah, Bamaw le Mytkyina phairawnpawl cu Kachin State sungah tel dingin le Kachin cu State dinhmun ngah dingin nasaten an rak sim cia nan kan Chin hotupawl cun Kawlram lut ding ti bak State in kan um duh ti le kan Chinram ah thimnakah phairawn Kalay area le a dang pawl telh tengteng siseh an rak ti lo. A hranten dinhmun sang deuhin State ih um hnakin Kawlram sungih lut rori cu a hlawk sawn ding tin an rak zum a si hmang. Cutin phairawn ram nei lo le State hman ngah loin Kawlram sungah kan lut phah.\nCuihnuah Tlangparmi thukamnak rak neihpitu bik Aung San thah a si. A hnu-ah UNu hoin rampi Ukawkdan (constitution) an run ngan tikah Tlangparmi duh mi le dil mi vekin Federal si loin Unitary in run ngan a si. Cuihnu reilote ah a takin independence run ngah a si. Independence ngah hnu kum 10 sung (Democracy san) a rung thelngih Rampi Ukawkdan (1947 constitution) thlunin ukawk a si tikah a hmin in Chin Affairs Minister ti tiangin kan rak nei nan a takah kan Chinram thansonak ding hrang tuan thei dingin “thuneihnak” an nei lo. Chin Minister (Vuanzi) cun Rangoon ih Finance Department lungkimpinak tel loin Chinram ah Zung cazi pakhat hman a ret thei lo.\nKum hra kim hnu-ah Tlangparmi upapawl beidawng in February 25, 1961 ah Taunggyi ah thu an reltlangih Aung San ih a rak lungkimpi vekin Unitary si loin Federal in ukawkdan (constitution) cu rem dingin thu an rel nan a hnu te March 2, 1962 ah Newin ho ralkapin thuneihnak an la ih democracy san a cem. Ralkap uknak a hung thleng sinsin ih kum 40 lai a hung rei hnu cun rel ding a um nawn lo. Kan cem. Kan tlau cikcek. Kawl tawngin ‘tua-babi’ kan si men.\nKawlram in independence a ngah tikah kannih Shan, Chin, Kachin rak telve loin Mirangpawl duhdan bangin a hranten um bangsehla ziang a bang ding? timi thusuhnak hi “sehla” ti thu asinan ruat tlak zet a si. Hmailam ra cang ding thil cu a can hlanih thil umtudanin ziangmawcin sim cia theih a si. Curuangah, an pupa san ihsin mipi thansonak ruat dah lo le lal ding le mi uk ding lawnglawng ruat Kawl kawp lo bang sehla ziang a ra cang ding ti khal ziangmawcin sim theih a si.\nRak kawp lo sehla,\nMirang hnuaiah a hranten kum 3 – 4 lai kan um hnu cun Kawlram kan kawp duh nawn lo ding, kum 10 lai a hung rei sinsin cun kan kawp duh lo deuhdeuh ding.\nKanmahte ukaw thei kan si hnu cun Mirang hnenin independence kan ngah tengteng ding.\nCutin Federal States in Shan, Chin Kachin cu rampi pakhatin kan um ding.\nKawl influence tlukin Mirang influence-nak a um dingih Leitlun ca a si mi Mirang ca khal tui Kawl ca kan thiam tlukin mi zakip in kan thiam ding ruangah, a thlengaw rero mi leitlun san manin banin kan thangso ve ding (tui Malaysia le Singapore kan tluk tengteng ding).\nKan calai le zin le dan khal tu hnakin kan cawisang thei ding. Peng khat le peng khat hrin khat le hrin khat hmusual aw sinsin dingin in tuahtu an um lo dingih Chinram ah rualremnak le daihnak tu hnakin kan nei ding (thansonak a phunphun, thimnakah vanzam tumnak, college tvk., khal tu bangin cuhawk ih ti buaiawk rero tul loin kanmahte kan duhduh kan tuah thei ding)\nKum tam ramdang dangih kan um ruangih phunhnam dang vekih kan ruat sual pang mi kan unau Minopawl thawn kan kawpaw thei dingih Chinram cu tu hnakin a kauin a cak ding.\nKawlram thawn ram khat si lo hmansehla, ram-hnen dinhmun in (ukmi si loin) rualremten pupa san lai bangin kan um ding (pupa sanah rampi dinhmun in Kawl le Chin an rak do aw dah lo. A can canih Chin pawlin phairawn ih sâl an vung kaih cu thuhran a si.)\nKan Chinram cu kan thei tawkin tuah mawi a si ding ruangah, leitlun ram nuam ram mawi le ram thangso lakah a tel ban ve ding.\nKan tlawnnak le kan thlennak ram kipah, tu vekin mithmai nau hnianghni ten si loin, mithmai hngal zetin kan um thei ve ding.\nTui ni ah US le thangso zo ramdang ih feh le vaih cu thil mankhung le sunglawi zetin kan ruat nan, Kawlram ah rak lut lo sehla a linglet a si ding Ramdangmipawl kan Chinram ah ra vaih le ra um an duh tuk dingih tam tuk ra lut lo dingin kan buai riangri ding.\nTlangkawm: Falam sim lo Chin mino tam sawn lakah kan Chin thuanthu le leitlun rampawl thuanthu thei duh le thei tum nan mal tuk. Theihnak a mal ruangah kan pa lei sanah a si lo lam an rak zawh sual pang zo. An zawh sual ruangah tui ni ah ram ih kipah mithmai nau hnianghniten bangin nang le kei kan vavaih reronak a si. Kannihpawl sanah kan thei thawk nan, hlawhtlinnak hmu thei dingin can in a pe nawn lo, a tlin khal kan tlin lo. Tu ah nan san a thleng zo. Theihnak nan neih mal tuk a sile kan khua le ram hmailam hrangih ke kar dan ding thu khalah ziangbik a tha ding, ziangbik kan tuah ding ti thei loin nan um thei. Theihnak a mal tikah rampi a siat ti a takin kan ramah nan hmu rero. Tui nan san ah nan saduhthah a kim thei lo hmanah, nan tesin fahlang san hrang nan ruat sak tengteng a tul.\nTuluk Thufim ah,\n“Liam cia thil ruangah riahse hlah, thil tangkai a si lo;\nAsinan hmailamah na palh mi tuah sal lo dingin kham cia aw,” tin a um.\nAsile kan ram hmailam umdan ding thlir ciain tui niah ziang kan tuah ding? Cui tuah ding mi cu zoin kan tuah ding? Minopawl maw upapawl?\nCui “tuah ding mi” tuahtu ding le tuansuaktu ding cu upapawl lawng an si lo, mino lawng khal an si lo, an pahnih kawmkhawmin a si. Mino cu rangcang cak zet vek an siih upa cu a parih to rang kam kharh dirtu vek an si. Kam kharh dirtu a um lole rangcang cak zet cu a tha a cah tuk ruangah a si lo lamah a tlan sual thei. Upa kaihhruainak le thurawn peknak tel lo cun minopawl khal a si lo lamah pen pang a awlte. Tlan zuamawknak ah nehtu si thei ding cun rangcang le a parih to an pahnihin an thupi veve. Upapawl in an hmuh le tawn mi ihsin an theih ngah mi thil tha le hmailam hrangih khua an khan mi tuan suaktu ding cu mino an si. Upa le mino thenaw thei an si lo.\nII/- FALAM DINHMUN: Tui ni ih ra suak Falam minopawl, thu ka lo sut ding. Chinram pi le Falam khua le ram thangso sinsin dingin ziang kan tuah ding ti thuk zetin nan ruat dah maw? Nan ruat dah lo ahcun tui ni thawk talin nan ruat a tul. Asile ziang kan tuah ding? Kan tuah dingih tul hmaisa bik cu kanmah le kanmah thazang nei dingin tuahawk hmaisak a si.\nChinram pi cu tanta hrihin Falam peng thu lawngah ka lut ding. Ziangah Falam peng dinhmun hi peng dang hnakin tumsuk lam a pan vivo kan ti reronak? A san cu kan lu parah Utawng a to khalle zoh men, Tlang-ak a to khalle zoh men kan si ruangah a si. Culawng a si lo, kan lo rawl zinghnam in a ei thluh zik khalle zoh men kan ar sava in a thiar khalle zoh men kan si ruangah a si. A pawi zet mi cu Falam peng dinhmun diktak, thimnakah khawpi thawndan thu, Regional College, Vanzam tumnak, Rih zin tivek rel uar le rel suaktu deuh cu “peng dang thawn remawk lonak simtu, asilole hrin khat le hrin khat huatawknak tuahtu,” tin kan hmu sual theu. Hihi ruahnak dik lo a si.\nZinghnam in kan lo rawl a ei ahcun kan lo rawl siatsuahtu cu zinghnam a si kan ti a tul, sava in kan ar a lak ahcun kan ar thiartu cu sava a si kan ti a tul. Hihi thudik rel a siih a palhnak a um lo. Innhnen pengdang thawn rualrem tluktu a um lo. Asinan innhnen tha neih a thupi ve. Kan innhnen lala in kan hruang sungah lutin kan inn sung thil tiang an thuten an lak rero ahcun kan zoh cuahco men asile kanmah le kanmah siatsuahaw kan si, innhnen khal ral ih cangter rero vek kan si. A san cu na neih thil a lo laksak rero cu na tuar thei lo can a thleng dingih cutikah tawhawk, huatawk le doawknak tiang a thleng thei. Curuangah innhnen thawn duhdaw aw zetin umtlang ringring kan duh taktak a sile a tlai hlanah “na ta ka ta, na covo ka covo” ti mi theithiam dingin duhsaknak thawn kan sim ngam a tul. Mai thil khal kan humhim ngam a tul.\nZiangtin kan thazang cak dingin kan tuah ding?\nZiangtin Falam kan cakter thei ding? A hmaisa bikah kan umnak Chinram ih a cang rero mi le kan rampi umdan kan theih hmaisak a thupi. Kan kiangkap zohin kan cangvaihdan khal a phunphun in a thlengawk ve a tul. Falam pawlih awkam le thusimmi, kan tul mamawh mi le aihramnak tiangin, peng dang le rampi tiangih theih ban le ngai duh mi si thei ding cun, kan peng-hnen le rampi pawlih tuahdan kan cawn ve tul mi a um. An tuahdan zate ka ti lo. (Thaten nan ruat a sile ka sim tum mi nan theih thiam ka zum. A ruh lang ko ka sim duh lo ding.)\nLeitlun nuntukhawsakdan kaihruaitu lu bik cu ramthu kan timi Politics a si. Sumdawnnak siseh, nunphung siseh, fimthiamnak siseh, harhdamnak siseh, biaknak siseh, an zaten politics hnuaiah um thluh an si. Curuangah German ralrel thiam Clautwitz ih sim bangin raldo (war) timi cu Politics ih doawknak a si. Ramthu cu palai hmangin a nem zawngin cinfel a theih lo tikah hriamnam thawn doawknak in cinfel a si. Cun, raldo timi cu thahawk lawng a si lo, khatlam ih mi do duhnak (the will to fight) cemter ih tumsukter dingih do a si. Raldo a cem tikah palai hmangin a nem zawngin ramthu buainak cu remthat a si. Curuangah ralkap timi cu ramkulh ih tumtahmi kilven a si.\nKan Falam thansonak ding hrangih tumtahmi zoin a kilveng ding? Nanmah mino nan si. Ziangtin nan kilveng ding ti cu tui ka lo simmi ah a fiang zet zoin ka thei.\nSun Tseu Khantlang ah kan Tong-aw!\nFAALE HRANG NULEPA- By, Salai DL Senling


Mai Daidim Archives - Page 2 of 3 - Chinland Today Media\nArti Zual (Egg Roll) Korea drama kan zoh ih lunch box an ken tinten himi “egg roll” hi a tel ringring ti cu theih cio a si ko. Japan pawl khalin an hmang nasa. Ei na duh ve maw? A tangah rak zir ve aw. A thaw ngaingaimi a si. Arti zual A Telmi Thilri (Ingredients) ; 1. Arti pum […]\nby Mai Daidim ·\tNovember 6, 2014 ·\nNahrang Hmun A Um Nawn Lo! (Part – 4)\n“Huii…..ha! A hih nan kuak cii hrimhrim hi hokhaw kan inn khal zoh mawiloter thluhtu! Kuakin ziang tthathnemnak a lo pe fawn lo! Nan kuak lei ai Ngapih hman lei sawn auhla a tthahnem tuk nan sikhawh! Kawlram thuthang ca le ‘Kuakfawh ca’ nan ti men fawn! Poi thei tuk aw!!!”. Zingpit khawfing cat fangfang a si. Ka nuih phunlehran […]\nby Mai Daidim ·\tOctober 18, 2014 ·\n“Aiiiii……. Ka duh thei lo ka nu!!! Dim, nang rori ka lo tong ti aw”, aw fem nerno takin Cicin cu a ra tlanih i ra pom. Si ee, kum khat leng kan tongaw lo pi. Kan ngaiawk dan cu a mak! FCFS biakinn hmai ah cun khawmban rawnhru ei dingin kinlan umnak lam cu kan hei pan. Ka kutin […]\nby Mai Daidim ·\tOctober 13, 2014 ·\nVoksa Kio-rum Daan Zing le zan rawl suang ringring ih mai` tuah kel hmeh tuah ringring a nin um na ti maw? Innsang nu hrangah a thupibik cu rawlsuan thiam hi a si. Ziangvek a si hmanah mai` ei kel ringring si loih a dangdang suan thiam hi a țha. #CTrawlsuanzirnak hi rak leng țheu aw. Na thiam cia khal a tampi […]\nby Mai Daidim ·\tOctober 10, 2014 ·


Dr Za Hlei Thang Leh CNF Pawl Falam Khua Ah Hhlunghlai Zetin - Chinland Today Media\nDecember 18, 2012 12:58 pm·36 comments\nFalam Town Hall sung\nFalam: Chin National Front President Dr. Za Hlei Thang le a kaihhruai mi 12 pawl cun Yangon ihsin 17 December ah Falam khu an thleng. Falam khaw mipi ziang maw tizat in rak hmuahnak an nei tiin thuthang kan dong.\nAcozah lam ṭuanvo neitu pawl in Falam ih Sohlukyi ( ေဆာက္လုပ္ေရး ဗိုလ္သဲ) riahbuuk ah an riak ter. Falam Town Hall ah tuisun sml 10:00-3:00 tiang mipi thusimnak an nei. Mi 800 tluk hrawng an kai ding tiin zum a si. Mipi ih thusuhsannak khal an nei ih mi pakhat in thusuhnak pathum tiang suhthei dingin an tuah.\nSun lam ih mipi thawi thusuhnak an neih thluh ihsin ruai ei khawmnak khal an nei. Hi ruai an ei khawmnak hi CNF pawl hmuahnak silo in Dr Za Hlei Thang hmuahnak ah a laicin unau sungkhat pawl in an tuahmi a siih mi ziangmaw tizat in ruai kilhawmnak an nei. Chinland Today ih thu kan dawn danah hi an rawl ei khawmnak ding hrangah Sia 2 , Vok 3 leh Ar 15 an that.\nHi tiih CNF Falam ih an luhnak thuthawn pehpar in Falam Mino ramleng suak le ramsung um pawl cun an lungkimlonak le an duhlonak nasa zet in tlawng cabawm ah an tarlang. Falam ih Public Consultation an tuahnak khalah Falam ih pawlkom hmin ih hmuak lo dingin thusuah an tuah. Falam Humhual Pawlkom ih thusuah 4 nak November 30, 2012 ih an tarlangnakah Falam Humhual Pawlkom cun hi CNF pawl ih Falam mile sa parih siatsuahnak ruangih ngaithiam dilnak an tuah tum mi an pom lo thu an tarlang.\nTui ṭum ih a hmuak tu pawl cu a hleice in Dr. Za Hlei Thang ngainatu pawl, sungkhat laina pawl leh CNF sungkhat le ngaina tu pawl lawng an si ti khal in thu kan dong.\nFalam ih an luhnak san bik cu mipi pawl tonkhawmnak le thuhla relpinak nei ding lawng a si tiin Chinland Today in thu kan dong. Mipi thurawnnak hmaisa ih an rak neihnak ih khuate ih harsatnak an rak pekmi pawl ngaidam dilding thuthaw pehpar ih feh an si lo ti khalin thu don a si.\nFalam Sizung Hmun Dangdang In Pantu Nei Tam\nTlangzar Ihsi Leilet Karlak Lam Zin Remṭha Sal Ding\nChin Nu Makim le rualpi Me N Ma Girls US ah Album Thun Ding\nFalam Tlawr Thing Pawl San Sia Company In Ru\nChin Ram Vanzam Ṭumnak Ding Hmun Acozah In Vehvai\nRam Dang Mikhual Khualtlawng Chin Ram Ah Tam Sinsin\nSui Luai says:\non December 19, 2012 at 12:25 am\nZa Hlei Thang ih sungkhat unau va veh men a si hi.\nKei ka rak ruahnak ahcun CNF pawl Falam ah an lut tiah ka rak ruat. An lengvak men si kha…Mirang cun side seeing an feh men mi a si.\nUnau pawl tawnawknak khawmpi kan ti thei.\nNgun Cin Sung says:\non December 19, 2012 at 12:56 am\nChinland today hi No Than Kap rualpi pawl le CNF dodaltu pawl an si lo saw…..\non December 19, 2012 at 12:57 am\nAn tin phah ah a rem cang zet awl, ziangtuan vi vo hai kei maw? Kan u nau Kachin pawl hman ka uar sawn hai aw,mai ram hrang ruat ih tuan pawl ziangleh lam an bang ding??? pe aw hluahhlo thei mei kan si hi a tha ve ko..\non December 19, 2012 at 1:28 am\nDr.za hlei thang hi cu aruah nak akau bak ko chin timi ahuap kho tuk falam nih amah atluk mi an um tuk rih lo catang in cun an tluk ko lai nain ruah nak in cun an phan kho rih lo ka ur nak cu chin miphun pi tin adir falam ti lawng azalo tidim ti lawng azalo hakha ti lawng aza lo tuan ti ahau timi lungput angei mahban tuk lung put hi chin mipi nih kan herh taktak lung put tenau angei mi nih chun ram le miphun caah tuan hi ahar ko kan thut nak in kan duh e duh lo e ti khi aaza diam nang tuan ko ne ti le mah peng tlang tiang ca lawng tuan khawh mah caah pei CNF hi an palh nk tam pi lak le an san tlaih lo mi tam pi lak ah kawl mifim deuh hna nih CNF hi lung pipa an ngei an ti i an sawm hna i bia an ruah hna cu hmai lei zawng ah CNF ni miphun thleidan nak lungput cu adoh peng lai tihi alang tuk chin miphun party ah mifim fim tam pi an um ko nain falam tidim hakha matu acho tbk lung put an ngei caah kawl bawi hna zang nih ram kong he peh tlai in an sawm duh lo cu hihi kan ifian ahau chin miphun pi huap in lung put kan ngeih cio ahau teinak hmuh kan duh ahcun\nCNA pawl Falam lamih an feh kha, “SIDE- SEEING” si loin;\n“SIGHT- SEEING” an feh a si sawn ding.. hehe, Mirang tong hi kan zir vivo cio pei.\nFalam Thluaite says:\non December 19, 2012 at 3:18 am\nDr. Za Hlei Thang le a rualpi pawl hi amah ngainatu le a sungkhat pawlih hmuahnak le tuah a silo. Falam mipi rori in lungawi sopan ten kan hmuahmi a si sawn.\nFalam mipi le Falam myone aiawh ih hi hmuahnak le rawlei tlannak tla hi tuah a si.\nThantlang Lam says:\non December 20, 2012 at 7:50 am\n@Falam Thluaite, hi vekin ca na nganmi hi a tha zet. Keimah hi Thantlangmi ka si. 2009 ah Falam ah phun 10 kai dah ka si. Ramleng ih ummi Falam lam media thu ngantu pawl in thu dik an ngan ding a thupi ngai. Cu lawng si loin ramleng um Falam lam upa pawl in thu dik an hmu thiam a tul ve nasa. Dr ZHT nan rak hmuaknak parah lung awi a um zet. Dr ZHT hi Falam mi in CNF hrangah an hrilmi a si lo. CNF in Dr ZHT hi miphun duhdawt tu pasaltha, hnam thleidannak a nei lo tu, zumh tlak pa a si ti an hmuh ruangah CNF ih Supreme Council ah tel ve dingin an sawm ih cu Supreme Council ah cun President si dingah an hrilmi a si. Cu ruangah sim duhmi cu Dr ZHT pasaltha sinak recognize a tuahtu ngaingai hi Falam mi an si lem lo. CNF an si sawn kan ti le kan palh lem lo ding. Cu ti ka ti tikah Dr ZHT in Falam mi a duhdawt lo tinak a si lo. A duhdawt ko nain national politics hi a thupi deuh a ti ruangah CNF president a ttuan ti hi kan hmuh thei si le thu a dik deuh ding. Ramleng ih ummi CNF duh lo tu pawl hin Falam mipi nan aiawh thei lo. Falam mipi aiawhtu cu tualsung ummi Falam mipi pawl hi an si sawn ding. Dr ZHT hi Falam mi a si nain CNF ih President a si ruangah CNF duhdawttu le tantu pawl kannih ih kan pa, kan hruaitu tla a si ve ti hi nan theih ahcun a tha ding. Cu ruangah Dr ZHT parah hmuh siatnak ca nan ngan rero mi hi a mawi lo, duh ding tla a si lo, ziang hmanh san a tlai lo ding. Dr ZHT cu CNF president a si ih Falam peng president a si lo ti hi nan ruat thiam ahcun a tha. Amah kha pumpak in rem lonak nan nei hmanh ah ziang hmanh a poi cuang lo. CNF a duh lo tu pawl nakin a tantu pawl kan tam sawn ding.\non December 25, 2012 at 9:31 am\nLai mi kan zate in thinlung pakhat ah kan um pei uh.ka lung awi\nDr. Za Hlei Thang cu mi thin\nlung pical asi, Aruah nak a kau, Pathian nih nun khua sau nak pe ko seh.\non December 19, 2012 at 3:37 am\nKa chin pi mi phun pawl kawl pawl in, mi kan bang ding hi an rak phan tuk rungah fim thiam nak zir nak lam ih sin in rak control sak ih, kan ram huap politic khel ding cun lai mi lak ah cun kan um lo tluk ti ding asi.Kan Pathian in in kil ven hum sak nak rung men men ah kan chin ram te cu a ding fer fi ti hi kan fing hmai sa kei uh. Cu a si rungah kan chin mi phun sungah lairam duh dawt tu ih an pum pek awk nak hi zah thiam in tan kan la kung uh. Lai miphun lak ah do awk nak itsik nak mi hnam ai ih san sawn tum nak kan neih sungah cu kan ding suak lo ding ti hi a lang na sa.CNF si seh CNA khal si seh a zing party khal si seh mipi lam khal si seh kan mah bul pak pakhat ciar ah kan chin ram tung dingah taavuan kan nei ti hi thei tlang khawm sal ka duh.( Maw lai ram na dam maw? Na sungih um kan mah ha dam lo?\nWilliam N.Lyan says:\non December 19, 2012 at 4:47 am\nDr.Za Hlei Thang le a rualpi 12 Falam an thlen thu a tlun ah ka rak siar ih kan Chin mi tthanso nak ding ih a sukso a vah nak par ah le falam mipi hnen ih CNF le thu hla ttha a dang dang an relkhawm mi tampi in mi tampi kan theih fiang zet ding tiah ka ruat sak hai.\nMilai hi hla ral ih thuthang men theih awk hnak in mah le pumpak ciar ih ton awk hnu ah thuhla ttha ttha rel tlang a theih.\nMI lai cu huatu za rep Duh tu zarep a si aw ttheu ko.Ziang khal si seh la tu vek ih Falam khua rori a thlen thei nak ih a rah suak lai ding mi thu hla tampi kan Chin mi hrang ah kan tthaso pi thei nak ding karhzai vivo hram seh.\nMite Pa: Na Mc. kai lai ih si kan khua le kan ram na duh dawt nak ruang ih thawng tiang na tlak rero, Doctor na ngah suak ih kan khua le kan ram tthanso nak na duh tuk ruang ih harsat nak a phun phun ih na zonzaih nak thu hla pawl hi tu lai kan mino tampi in an thei ban deuh hrih lo nan nikhat ni ah Pathian in hlawhtlin nak lo pe vivo hram seh tiah comments mal lai ka run tar lang ve ih Tikcu ttha te nan neih pang le Falam khuaNu le Khua pa Sui Lian Thang pa, le Hrang Mang pa pawlsi Khuang Hla ka lo leh mi pawl run sak vivo hram uh.\n1)-Juda hrin bang kan vai tawn ram kip ah mi santlau fam nih, Kan ngam thiam lo kan cuan tawn tlang kip ah Lungrawn khua ngai ah.\n2)-Kan neih hlawnthil Puro kan laitlang ram a Tthin siang lo vial,\nVun dil uh law CungHlum Van Lal Bawi hnen ah, Malza sawm law tin.\n3)-In phai hlauh law Khawsim kan tluang mi tla, Cermawn zu din ah,\nMualpi tthindawn Thawm dai lo Lian tei sung, Kan san khuk ah hin.\nMas-Cibai lo buk phah in nan lamzin tluang vivo hram seh.\non December 19, 2012 at 4:48 am\nFalam affairs minister le Chin ralkap a that tu Pu No Thang Kap\non December 20, 2012 at 6:25 am\nto Mashwe tongkam hi ralrin thiam phah2 a tha so khaw.. Kan thinlung sung a um mi va rel le va ti suak hluahhlo tluh ding asi lo.. Mah le mah do awk rero ai in lungrual cuh hi atha bik.. Lungrual ding cun thukau deuh ruat a tul..\non December 19, 2012 at 5:12 am\nka tel ve ih ziang hman an si nak ka thei lo aw….\ncnf hi kawlram cozah rak do tu le falam le than soh nak rak do tu an si tin ka thei….cule presideng ah kan mai mi le sa an ret bet ih cu le falam ta asi ko ual tiah nem tei lak in tum bet lala tin ka hmu…cun president line khal in an feh lo secrectary line in afeh mi an si ih presideng tin kan rak hmuak leng leng ih khal lam pawl ih hnihsan zukzo mi kan si panng ding ti ka phang….cun an thu rel mi ka ruah ah cozah in thu neih nak asilole lairam than soh nak ah an mah hmang in hna tuan pang kei di ka pangzet fawn..ziang ah ti le annih cu innsung sang pahhat in influnce men mi an asi ih thil um cia mipawl ret ih an mai polocy ih ram hruai an tum ih falam cun kan right pawl kan hloh thluh ding asi….ahmun ih um tak takcun maw kan falam ih ngaih ven piah t uk ding asi lo hmang e….\nlal ruang says:\non December 19, 2012 at 4:40 pm\nna ca ngan mi cu ka siar ih, ka lung awi zet, mi dan ih (hman rua) hman men mi ti vek hi cu , ning zah thlak law law ngai\nKasi Thang says:\non December 19, 2012 at 5:23 am\nခ်င္းစုစည္းမႈ ဖလမ္းကေန စတင္ေၾကာင္း CNF ေထြခ်ဳပ္ေျပာ\nဒါဆို ဘာေၾကာင့္ဖလမ္းေတြက CNF ကိုလက္မခံတာလဲ?\nဖလမ္းေတြမေကာင္းလို႔လား? CNF မေကာင္းလို႔လား?\nဟားခါး၊ ထန္တလန္၊ မတူပီ၊ ကန္ပလက္၊ တြန္းဇံ က လိႈက္လဲစြာႀကိဳဆိုၿပီး ဘာေၾကာင့္ တီးတိန္ ႏွင့္ ဖလမ္းက မႀကိဳဆို၊ မႏွစ္သက္တာလဲ?\nlasi hmeltha says:\non December 19, 2012 at 8:14 am\nCNF/CNA Pathian in nan hna tuan nak ah tluahchuah bang mal za lo pe hai seh.Tu lai hi kei Falam nang Tidim nang Hakha nang ThanTlang ti a tul nawn lo.Chinmi kan lung rual lo le cu,kawl kut huai ah kan tang hrih ding.kha mi kha ziang tik lai khal ah kan hngilh lo a tul.Chinland Today khal hi kawl cozah thawn peh tlai men ding ka zum.ka rual pawl tha tak in ruat kan tul thleng.\nNa hmel cu a ttha nan, thu na ruat dan hi, a dik maw? ThangHreMang ih ngan mi hi siar aw. Na theih ka duh bet mi cu, Laimi or CNF pawl president na si lo cing in, president vek in, CNF pawl in lo tuah seh la na duh kem? na ning a zak kem? na lung awi kem? CNF pawl in Falam pawl ngai thiam an dil a ttha maw, a ttha tuk ko, Falam pawl an lung awi leh awi lo cu, an mah Falam pawl thu thu.\nAsinan Dr ZHT hi ziang ah CNF pawl hnen ah Falam ngai thiam dil ding ah, CNF pawl hnen ah a tel nak san? an sawm ruang ah, a fim ruang ah na ti men thei. Asilen tui hlan kum 20 leng lo ah CNF hi a rak um zo si khaw, an rak sawm dah lo tin na ruat maw? CNF hi a rak thawk nak kum 20 leng a si zo, Dr ZHT CNF ah a rak tel dah maw? Dr ZHT ih laicin unau suah sem pi tam pi an rak tel, a thih khal an rak thi, sinak sang sang khal an rak ttuan, asinan amah Zahleithang a tel ti kan thei dah lo,\nRel duh mi cu ” ziang ruah ah tu lawng ah CNF ah a tel” mipi pawl an mang bang in, an zang fah tuk ih, an buai mi asi, ,,,, Mi ih ( tirh fung ) hman rua men va si dah hlah.\nLaitlang Fa says:\non December 19, 2012 at 8:29 am\nTuih lam duaido le hni siamsi pawl khi lam in hni thei ringring dingah Dr Za Hlei Thang hi Kumkhat lawng silo in kum tamdeuh tla President tuan sehla cu tawk deuh lai. Reilote ah ziang kan cang ding? CNF/A in Falam hrangah cun an hrangih an tuah hnu ih chance hleifuan te bak an tuah ding hi a zum um lo lawlaw.\nVan Arsi says:\non December 19, 2012 at 10:47 am\nFalam um mipi hi miphun duhdawt tu an tam a si hih..CNF/CNA tan tu an tampi ih a duh lo tu tla an um ve…ko ding cu mi cu kanmai duh hrilnak a si bik ko,CNF/CNA cu ziang tik khal ah kan miphun hmuahhmuah in kan tan lo dingnan Miphun duhdawtnak a neitu taktak cun zo khal in an tan ding,CNF ih hnatuan mi rahsuah cu kan miphun za ten kan ei tlang a si,a tuan peih lo pawl nuamten kan ei men pei..tongtam a tul lo ..ei aw la..\nBawi Lian Mang says:\non December 19, 2012 at 12:25 pm\nCNF asi zongah, a dang dang organization a si zongah, a lubik hi a pawimawh bik asi. A lubik a that ah cun mipi nih an duh ko. A tu Dr. Za Hlei Thang zong mipi nih a sualnak an hmu lo, a ngei lo i asi lai cu. A sual mi a palh mi cu an rian in an til/tla ko lai. CNF lawng ah a si lo.\non December 19, 2012 at 1:44 pm\nUm zia nei in ca ngan uh, ziang hman sai lo in Pu NOthankap hi thu phan phan puh hlah uh. sung khat u nau rual pi tan tu a thawng tel in a nei ve ti thei uh Pu Zahleithang le tu Hakha cnf pawl nan duh duh lo ngan men uh,pu Nothan kap ih hmin hi ngan tel tul nak san le vang a um lo .nan tluk lo le nan ik sik tuk men ah Vuan zi pa khat a si ve mi duh tawk in thang siat hlah uh .\ntan tu a nei tam deuh deuh men,nan thin lung siat zia nan ti lang men a si hi.\non December 19, 2012 at 4:04 pm\nthiltha lam tuahsuak kan tum vivo pei uh.. state dang ruat ah Chinmi kan tlai tuk tum asi..\nThian Lian Sang says:\non December 19, 2012 at 4:11 pm\nAva ningzahthlak ve; Falam HUMHUAL thu suah cu. Ngaithiam dil mi ngaithaim tum lo cu ningzahza a si. Christian a silo mi kawl Phungkipawl hman in kawl kumpi ih ngaithiam dilmi an ngaithiam thei ih kannih Chin mi veve cubetah Jesu Christ zumtu mi piangthar a ti aw pawl ziangah mi kan ngaithiam thei ve lo.\nKa luak a suak : Ka thin a naa\nMaw Bawipa Chin miphun damnak in pek sal hram aw….\nMa Mang says:\non December 19, 2012 at 7:07 pm\nMak ka ti lem lo…………..\non December 19, 2012 at 11:16 pm\nchin ramhrang leh chin miphun hrang i hna an tuan lai ah sawisel awk hi a tha lemlo falam lung put hi cu a tha lo nasa\non December 20, 2012 at 6:35 am\nto ralliankham, na tong mi atha ko nan falam lungput ti kher lo in a then falam lungput ti aw la duh um zet ka ti lole nangmah tla na tel ve pang ding.. lungawi\non December 20, 2012 at 1:43 am\nDr. ZHT le rualpi pawl nan hna tuannak ah Pathian in thluasuah lo pek seh. Nanmah vek mifim le thuruat kau thei kan Chin mi in tampi neih kan tul. An lo soisel tu pawl tla khi enternet sung le ralhla lawng in an ral tha men. An lo itsik ruang ah so khaw. Taktak ti cun Falam hrang ah siseh, Chin mipi hrang ah tla si seh ziang an tuah thei mi um ta hlah. Raltha zet in feh ko aw…Pathian in loum pi hram seh….\nPa Buan says:\non December 20, 2012 at 4:29 am\nThuanthu na thei lo lawlaw. NTK san ah CNF in mipi hnen ah zianghman an dil dah lo. Tui CNF cu tadawngsa le damiah vek in mithil an lawng an dil. CNF ruangah ralkap in mipi an vua an vel thihnak tiang a thleng.\nDr Z.H.T tla cu policy zianghman nei lo pa si ko lo maw? Laitlang a luh theinak dingah CNF a hmang men fang a si.Cun CNF in Falam an luhtheinak dingah ZHT an hmang ve. An hmangaw veve. An tumtah mi cu an ngah zo.\nCNF falam an luhruangah zianghman thil dang a um cuang lo ding. Hi ti hrawng a si ko.\non December 20, 2012 at 5:36 am\nFALAM mi sive awla na fiang rore ke RALLIANKHAN atu HAKHA pawl hin FALAM parih thil an tuah mi vak cekin FALAM pawl in rak tuah ve hai sehla mi thisen luangin lairam a khat zo ding.naan FALAM cun unau zawn a ruat thei hrih!\non December 20, 2012 at 9:50 am\nNang cingcing, nangmah theu ti mi aw kam thlun ih vak luailo hni puan hlit sak khal ih aw kam thlum ih vun biak cun hni thei thotho ding ci kan tam tuk aw. Mi hman rua menah cun vak nawn lo thei sehla a va tha ding ve. Palap kan va tam hnuaihni ve poi tak si….Hi ti rorin cun mi kan bang ding maw????\nbawi a says:\non December 20, 2012 at 6:05 pm\nlai mi hi uico aa vek kan si.a hlat in mi le mah thei lo in bo re ro mi kan bang. Ram dang kan thlen cun mi fim tuk ah kan ruat awk, ca ngan in mi pakhat le pa khat soi awk nak le, mi phun siar tlak lo te pa khat le pa khat soi awk nak lawng lawng kan ngan. Zo cio khal in mah le ram hrang ah hna tuan ding kan nei cio. Mi hna tuan mi kha arel sia tu le asoi sel tu si sawn lo in abawm tu si sawn kha kan zuam ah atha sawn ding ka zum.A bawm tu kan si thei lo hman ah asoi sel tu cu si hlah seh la atha ding.Au lawng au, rel lawng rel,mi tuan mi soi sel re ro hnak cun mah te tuan tum seh la atha sawn ko lo ding sawm unau pawl\non February 17, 2013 at 7:57 am\nEi……..CNF pawl in falam khua an feh hlan ih an tongmi hi ziang asi ? cnf ruangih harsat nak a tuartu pawl hnenah tuarman ni hawh pek ding in an rel, an sim ihCNF falam khua an thleng tak2 cun CNF ruangih harsat tuartu pawl hnenah ngaidam dilding thuthawn pehpar ih feh an si lo, ti a si lala. tuarman pek dingcu rel hlah ngaidam dilding hman an tum nahe!CNF pawl in chinram thansonnak thiltha tuah ding cu zum tlak lo thuphan hlolak men a si. cnf/a hmuah2 hi thah theh ding.\non February 19, 2013 at 2:55 pm\nCNF/A fALAM mipi in z a ah sawmkua lepasarih in kan duh lo halkha lam khal in\na duh lo tu an tam pi a sim tuk lem lo ruangah si..Dr.Zahleithang rinsan tu khal\nna um ke Pu No Than Kap insan tu khal kan tam sawn..falam mi sungah\na thup te CNF tan tu pawl hi falam lungrual nak siat suah tu nan si..\nhalkha pawl pawlh thei mi pawl…ziang hman tuan suah thei mi an nei lo\na bik takin falam khawsungih halkha tong hmang pawl in CNF nan tan ti\nhi kan fiang vivo so khaw..CT cu zo lam hman ah a tang lo thu dik thu hman\na suah theu men si….Pu No Than Kap cu an kahthat zo mi a si Pathian in\nkan Chin ram hruai tu ah a lairel mi a si ruangah a thi lo men nn ning hman a zak lo\nlam ka ti nan duhduh i ca nan ngan hi..\non February 19, 2013 at 2:58 pm\nPu No Than Kap cu halkha pawl in an tih tuk i thah an tum ringring\nhalkha lo mifim deuh cu an ral ah an ruat Dr.Ngun Cung Lian khal\nan rel se lala mara unau pawl in CNF AN HUAT DAN CU A MAK I MAK A SI..\nPu Hre says:\non February 19, 2013 at 3:00 pm\nCNF cu ziang an si lo tuk so khaw a thei lo tu nih an pawrh ciamco sapbai\nDelhi tla ah cun tedim le falam laitlang thlang lam kan unau pawl in an duh lo tuk


NEIL Armstrong Thi - Chinland Today Media\nAugust 27, 2012 4:27 am·2 comments\nTlapi par kai hmaisabik siloin thlapi par kai hnu ih tluang le dam te in leitlun ih ra kir leh sal thei NEIL Armstrong 82 cu 25 August 2012, ah leitlun a suahsan.\nNEIL Armstrong le a rualpipawl cun July 20, 1969 ahkhan thlapipar ihsin an ra kir sal thei. NEIL Armstrong riahsitpinakah US President Barack Obama cun a riahsiat thu a sim ih tlun ah NEIL Armstrong hi a vanglai ih mi raltha suanvawr siloin ziangtiklai khalah tui caan tiang mihualvantha a si tiah a sim.\nCuvek thotho in Mitt Romney cun, thlapa cun a fapa hmaisabik a ngaizet ding tiah a riahsiatnak a langter ve. 1994 kum ah NEIL Armstrong cun a nupi Janet a then ih cutin a nupi pahnihnak Carol thawn an um tlang ih fapa pahnih an nei.\nObama le Mitt Romney Khaikhin Hnik Kung\non August 30, 2012 at 8:11 am\nThlapi par khal ih Pathian sunlawihtu!\nLeitlun mipi hin na nun cawn ding leiba kan nei.\nSurbung Tlang Thuthang says:\non August 31, 2012 at 6:11 am\nThlapi Par Kai Hmaisa Bik Tu Armstrong A Thi\nLeitlun minung lakih Thlapi par leilung hungpal hmaisa biktu US astronaut Neil Armstrong kum 82 micu Lung natnak in a thi tiah a sungkhat pawlin an puangfel. Armstrong hi tuithla August ni 5 ah khan kum 82 a kimih, tuithla tirah khan a Lung an aat ih a damtha suak theilo ih a thi. Hi mi ropi Armstrong hi Apollo 11 Mission Commander a siih, kum 1969 July ni 20 ah khan Thlapi parah an kaiih, Thlapi sung leilungah nazi 3 sunghrawng an hung umih leiung minung ih thlapi par leilung hungpal hmaisa biktu a si.\nArmstrong cun thlapi sung leilung a hungpal ttumih a tongkam tutiang an run sunlawih zet micu, Thlapi sung leilung hung palcu mi pakhat hrangah cun kalkhat lawng si hman sehla leitlun pumpi minung hrangah cun thanso nak kekar sauzet a si tiah a sim.\nThlapi sungih Armstrong in himi a ttongsuak mihi article pakhat kimlo a umih a mah leh NASA lamcun aw khumnak ceet in a rak record ngahlo a si ding tiah an sim nan leh hnuih voi tamzet ceet tha zetzet phunphun thawi an hawl rero hnuah a mah khalin hawrawp tongfang pakhat a rak hrelhthu a pawmsal. Tulai sanih thilwnthawm hminsin nak ceet tha zetzet thawi an hawlsal rero hnuah Australian Scientist pakhat cun himi record hlo hi a hmuhsuak salthu a simih. a tongfang hawrawp pakhat hin umzia tamzet leh thukzet a neih ruangah an buaipizet.\nApollo 11 hlawhtlin nak hi America Cahzah leh a ram mipi ih hlei ah an lamtang pawlcun an uansuan pi zetih Cold War an timi America leh Siviet Union POlicy an ral eltai awkzet lai a raksi ruangah America lamcun Siviet hnakih an cungnung nakah an ruatih an uansuan pizet a raksi.


Stihl - FSA 56 Set inkl. Akku und Ladegerät (Aktionsangebot!) - / Gartentechnik / Motorsensen / Akkumotorsensen bei Matthes Motorgeräte e.K., Hermsdorf (zwischen Jena und Gera)


Afghanistan Civil Mi Thattu US Ralkap Kuwait Panpi A Si - Chinland Today Media\nAfghanistan Civil Mi Thattu US Ralkap Kuwait Panpi A Si\nMarch 17, 2012 3:40 am·0 comments\nKan dung naite ih Afghanistan ramih Civil mi minung 16 kapthattu US ralkap pakhat a hmin pauzar lomi kum 38 cumi Afghanistan ram thlanglam ih an hrennak hmun ihsin Kuwait ram panpi a si. Afghanistan ram Cozah thu neitu pwlcun hi US ralkap pa ih thubuai cu Afghanistan ramsungah relsak tengteng ding a si tiah an tinan US ralkap hotu pawlcun Afghanistan ramleng ah relsak a siding tiah Kuwait an panpi nak a si. US Cozah hin an ralkap thubuai hi an ram ralkap dan vekih relsak hi an duhttheu ruangah hipa khalhi US ah an hruaitlun zum a si.\nAfghanistan ram danthiam pawlcun hi US ralkap pa ih thubuai cu an ramih relsak an duhthu mizan sunah an simih, Kandahar ramtthen ih MP Abdul Khaliq Balakarzai khalin hi thilsual rapthlakzet tuahtu US ralkap pa ih thuhi Afghanistan ramsungih relsak sisehla mithi sungkhat pawlih thinlung khal a damphahdeuh a zumthu a simve. Himi laiah US ralkap hotu pawlcun Civil mi thattu an ralkap hin Afghanistan ram suahsan hman sehla a thubuai hi Afghanistan ramsungah relsak a theihlo tinak a um cuanglo tiah an simve.\nHimi thuthawi pehpar awmi thuttul ngaihtuah dingih US Defence Secreatry, Leon Panetta cu mizan sunah Afghanistan ram a thlenglut ih Helmand Province ih British ralkap hmunpi Camp Bastion Vanzam ttumhmun a thlen hnuah Civil mipawl kahthat an si ruangih US parih lungawilo ralkap hrekkhat pawlih forhfialmi minung 1 cun Vanzam tumhmun lamzinah a Motor cakzetin a mawngih Leon Panetta leh a mah rakhmuak tu mipi pawlcu ttaihthat a tumih a si nan a tumtahmi a si suak hlanah a Motor a letih a mah khal a thicih.\nUS Defence SEcreatry, Leon Panetta cun himi ruangah Afghanistan ram ihsi a suahsal nakding tikcu cucaan ti danglam a si cuangloding tiah a simih US ralkap pawlcun Afghansitan ram mipi himnak dingah an hnattuan mi khal an ttuanbet vivo ding tiah a sim.\nUS Ralkap Pakhat in Afghanistan Ram Civil mi 16 A Kap That\nPakistan Ram Thawng In Ihsin Thanwgtla An Tlan Suak Tam\nSyria Ram Buai Nak Zia um lam A Pan Thei Lo


INVESTMENT. BAN KER YOu WITH YOU WITH THIS cunRENT RESUME f. TEMPLATE } - America’s best pics and videos\nINVESTMENT. BAN KER YOu WITH YOU WITH THIS cunRENT RESUME f. TEMPLATE }


Cawimawinak Sangbik Suu Kyi In Langah Ta - Chinland Today Media\nCawimawinak Sangbik Suu Kyi In Langah Ta\nSeptember 21, 2012 9:05 am·0 comments\nUS dantuahtu pawl le hotu pawl cun kan ram hotu dokalhtu party pawl ih hotu Aung San Suu Kyi cu mipi cawimawinak lakih sangbik cawimawinak cu Capitol Rotunda ah an pe. Suu Kyi khal cun hi nihi ka nunnak ih nuam ka timi sunglawibik ni pakhat a si tiin a ti.\nKum 2008 ih Congressional Gold Medal hi kum 15 sung inn sang thawngih khuahkhirh mi Suu Kyi hnen ah hlan a sinan khuahkhirhnak ruangah a kum ah la thei lo in a um. Hi lawmman hi US hotu pawl ih milu lungvar ih an tuahmi pawl an retnak hmun ropibik tiih an tinak hmun ah peknak an nei.\nSuu Kyi in cawimawinak a ngah lawng silo in Obama thawn khalin thureltlangnak an nei. Hi an cawimawinak lawmman hi leitlun hruaitu mi ropi George Washington, Tibetan Buddhist hruaitu Dalai Lama le Pope John Paul II pawl hnen khalih an hlan mi a si.\nUS Secretary of State Hillary Clinton le US hotu rak tuandah ih nupi Pi Laura Bush khal cawimawinak an peknak ah an tel pi ve.\nASSOCIATED PRESS, AGENCIES\nLeitlun Ih Hruaitu Top 50 Lakah Pi Suu Kyi In Top 6nk Dinhmun Ngah\nUS In Kawlram Tlunih Khamnak Phelh Bet Menthei\nBarack Obama Kawlram Tlawn Hillary Clinton In Thlun Ding\nKawlram Thuthang Tawi\nPi Suu Kyi US Tlawng Ding


VCTH | Archive | Thlirnak | 5\nHome » Archives by category » Thlirnak (Page 5)\nScotland Independence a Ngah Pei Maw?\nPosted on September 13, 2014 by vcth and saved under Thlirnak\nTulaifang ih leitlun thu larbik pakhat cu Scotland Independence thu a si. A ra ding mi September 18 ah Referendum nei ding an siih hi referendum ih thu suak par Scotland le UK ih hmailam cungcang a ṭhum aw. Scotland cu Independence an ngah a sile Europe ram ah ram thar pakhat a…\nComments Off on Scotland Independence a Ngah Pei Maw? / Continue reading →\nPosted on September 11, 2014 by vcth and saved under Thlirnak\nCNF cun an president hlun Pu No Than Kap thu thawn pehpar aw in Niovember 28, 2007 ah statement an rak suah. Cui an statement suahmi cu mipi in thei tuk tla a rak silem lo. 2014 May hrawng in CNF statement suahmi cu online group mail pawl ah tharthawh…\nZiangruangah Lailak Hrilawknak an Ṭhul Si Pei\nPosted on September 10, 2014 by vcth and saved under Thlirnak\nUnion Election Commission in September 7 ah lailak hrilnak an ṭhulnak thawn pehpar aw in thusuhnak le fakselnak a suak celcel. MP le Hluttaw palai 35 hmun lawng hrangah lailak hrilawknak a um ding thu cu UEC in March 20, 2014 ah an than. Thla 6 a rei ah cui an thu…\nComments Off on Ziangruangah Lailak Hrilawknak an Ṭhul Si Pei / Continue reading →\nChin Ramkulh Lailak Hrilawknak Thlirnak\nPosted on September 5, 2014 by vcth and saved under Thlirnak\nKawlrampi lailak hrilawknak cu a rei hlan ah tuah thlang ding a si. Hi lailak hrilawknak ah Chin ramkulh ah MP hmun 3 a lawng. Cu pawl tla cu Hakha Pyithuh hluttaw, Tedim Amyotha hluttaw le Falam Pyine MP hmun pawl tla an si. Hakha pyithuh hluttaw palai Pu Ngun…\nComments Off on Chin Ramkulh Lailak Hrilawknak Thlirnak / Continue reading →\nZomi Pawl ih Lungthlitum Code 914 Thlirnak\nPosted on March 29, 2014 by vcth and saved under Thlirnak\nFrancis Cung Bik: Zomi ramkhel party a simi Zomi Congress for Democracy (ZCD) le Zomi miphun thawn pehpar aw mi pawlkom cak zet a simi Global Zomi Alliance (GZA) in 2014 March 30, (tu zaan, zamttim) ihsin thok, mipum siarnak an thok dingmi ah Zomi cu Code 914 ah hmin…\nPosted on December 15, 2013 by vcth and saved under Cahram, Thlirnak\nCaan tampi ah Chin miphun timi hi Vietnam, China, Laos, India, Nagaland, Minipur, Assum le Kawlram, Chinduin tiva tluan, Irrawaddy nitlanak lam um mi tamtak tla Chinmi an si, an suahsemnak kan zingzoi asile cu sauhsemnak a bang aw mi kan si tin thuk le kau zet in a ruattu…\nZiang Ruang ah Syria Ram A Buai?\nPosted on October 30, 2013 by vcth and saved under Thlirnak\n1. Thuhmaihruai Tulai Leitlun Thuthang kan ong veten Syria ram buai thu in a khat. Syria cu Middle East ih ram thupi le hmun thupi a si ruangah, tu lawng siloin, kum thawngthawng in a rak buai ringring. Hlan lai ahcun “Silk Road” timi pursumleilawnnak zin ih Suez Canal an tuah hlan…\nComments Off on Ziang Ruang ah Syria Ram A Buai? / Continue reading →\nCozah Zumnak Amal Tertu Thu pawl\nPosted on October 26, 2013 by vcth and saved under Thlirnak\nThlengaw ding a zuam rero tu U Thein Sein Cozah, ramsung ramleng ihsin zumnak amal ter phahnak thu pawlcu a tu liafang tin le a hrampi tin pahnih ih tthen a theih. U Thein Sein kut sungih a cang rero mi buainak pawl cun Cozahpi par zumnak a mal ter…\nComments Off on Cozah Zumnak Amal Tertu Thu pawl / Continue reading →\nFalam ih Caan Pawl leh Ka Sunmang\nPosted on September 20, 2013 by vcth and saved under Thlirnak\nZ. Al Hmung Duhdawtmi Falam u le nau pawl, falam timi hi Chinram ih khawlipi a rak si dah vekin Falam peng mi pawl tla Chinram ih hruaitu upa, thu neitubik pawlah kum saupi an rak si. Tusun tuni kan Falam pi ih dinhmun ṭhaten kan cekfel sal a ṭul…\nNan Tong-aw Maw, Nan Tawng-aw So?\nPosted on September 5, 2013 by vcth and saved under Thlirnak\nRev. Stephen Hre Kio Thuhramthok: Tuhrawng cu Falam casiartu lakah buainak maltete a um phahphah ih khatlam ah cun kan calai kan duh tinak a langter. Khatlam ah cun mi tam nawn an thinlung a buai: Kan calai kan ngan daan ruangah! Thu tla in sut zeekzeek. “Aw” thawn an…


Sibawi Lem A Cang Ih Khua Dangdang Ah Nupi A Nei Vivo, Nupi 17 A Nei – Meifar\nSibawi Lem A Cang Ih Khua Dangdang Ah Nupi A Nei Vivo, Nupi 17 A Nei\nIndia ram ah fala le tlangval an neihawk tikah nunau lam in mipa hnenah sumpai le rothilri pawl an pe sawn. Kum 66 mi pacang hi a hrokhrawl zet. Khua dangdang ah a feh vivo ih nupi 17 a nei, amah cu sibawi picang vekin lem a cang ih nunau pawl cu a bumkual vivo.\nA nupi pawl cu cathiam, sinak sang zetzet pawl an si. A nupi lakah tlawng sayama, palik le lawyer khal an um. An neihawk tikah nunau pawlin sumpai an pe hnuah a tlansan ṭheu, ID card lem khal tampi anei.\nFebruary 14, Valentine’s Day sun ah tu ih a nupi kum 38 mi in a thuhla cu a theisuak ih palik hnenah a hek, cutin palik pawlin an kai ih a nupi pawlin thubuai an thehlut. Palik bawi in, “A tumtahmi cu an sumpai le an rothilri bungrua pawl a si” a ti.\nCun, tlawngta nauhak pawl khal siivai tlawnginn ah tlawngkaiter dingin arak bum ṭheu ih sumpai tam zet a laksak thu khal an theisuak. Hitin palik pawlin an kaih hnu khalah, “Himi nunau pawl hi ka nei lo, kei cu sibawi ngaingai ka si” a ti.\nCristiano Ronaldo Ih Thubuai Cu An Cemter


Chindwin Tipikap ihsin Ralhraang le PyuSawHtee pawl ciilnuai tuar - Falam Online Media\nChindwin Tipikap ihsin Ralhraang le PyuSawHtee pawl ciilnuai tuar\nMay 8, 2021 August 27, 2021 Ni Hnem Sung\t0 Comments\nSagaing ramṭhen, Minkin peng, Chindwin tipi ih SAC ralhraang le PyuSawHtee pawl ih to mi Lawng 3 cu August 26 zaanlam nazi 3 hrawngah PDF pawl in an kap ih hriam tuar besia mi 6 le mithi 2 an um tiah theih a si.\nMinkin PDF ṭuanvonei mipakhat cun “Chindwin tikap ih khua pawl ah paisa khawng an tum thu thuthang kan dong ih timlamnak kan rak nei cia. Sniper thawn kan kap ih mi 2 cu an thi ciang. Hriam tuar khal an um ih an Lawng pakhat a pil” a ti.\nRalhraang lam khalin an kap ve ih nazi hrek hrawng an do aw. PDF lam an ṭan nak hmun a rem tikah kahdonak ruangih thi le hriam tuar an um lo. Ralhraang lam an tuar na tiah a mah cun a sim bet hrih.\nMinkin peng ih khua ṭhenkhat ah SAC ralhraang le PyuSawHtee pawl in mi kai ding an hawl ṭheu ruangah le mawh nei lo an kai mi tvk an hrem ṭheu ruangah hmun dang ih beunak hawltu khuami an tam tiah theih a si.\n← Ka innsang pawl ka ngai tuk cun Vansang cuan in ka hnemaw ṭheu – Gen-Z\n2021 Dothlennak : Chinram san thuanthu ah Hngilh Ni umlo dingmi Nipi →\nSAC ralhraang Raldo vanzam a tlak siat thu, Zaw Min Htun in nemhnget\nFebruary 16, 2022 Ni Hnem Sung 0\nပွင့်ဖြူ doawknak ihsin luatsuaktu PDF ralkap Annka


Chin Nu Pahnih Australia Cawi Mawinak Ngah: Deakin Community Awards - Chinland Today Media\nChin Nu Pahnih Australia Cawi Mawinak Ngah: Deakin Community Awards\nJuly 22, 2014 4:55 am·1 comment\nDeakin Community Awards ngahtu\nNu No Than Thluai, MP Michael Sukkar, Par Ṭha Hluan Mang Cin\nMelbourne: Australia, Melbourne khawpi nisuahnak lam ih mipi vantlang hrang pumpe ih hnaṭuantu, pawlkom 60 lenglo pawl cawimawinak cu July 21, 2014 ah Deakin ihsin Federal Member a simi Michael Sukkar in peknak a neiih, Chin mi pawlkom lak ihsin nu pahnih in an ngah ve.\nNu No Than Thluai Zahau, Chin Community Victoria le Par Ṭha Hluan Mang Cin, Australia Chin Community (Eastern Melbourne) pawl in a veikhatnak Deakin Community Award cawimawinak cu an ngah. Tui ṭum hi a veikhatnak hrang Deakin Community Awards an peknak a si.\n‘Hi cawimawi, sunlawihnak lawmman kan peknak san cu, kan vantlang mipi pawl hrangih hnaṭuantu, rampi hrangih miralṭha pawl in cawimawknak an phu a si tiih kan ruah ruangah kan peknak a si. Hmailam caan khalah vantlang mipi hrang tamsin ṭuantu an um theinak ding khal kan ruahsan. Vantlang mipi a ṭhansoh lawngah kan rampi a ṭhangso ding’ tiin Federal Member MP, Michael Sukkar cun Chinland Today hnenah a sim. ‘Chin mi pawlkom hi nan tiṭha, vantlang hrang hnaihnoknak khal nan tuah dahlo, nan hnaṭuannak tete kan zoh tikah kan lungawi zet, kan lo lawm a si’ ti khalin a sim tel.\nNu No Than Thluai Zahau cun, ‘Khawtlang hrang tlawmngai ih ka rak ṭuannak ruangih lawmman ngah ding tlak ahcun ka ruat awlo, a sinan in duhsaknak le ka ṭuan mi sun pawl in rak hlutpi ruangah a si, ṭuanpi zate parah le kan hnaṭuannak catbanglo ih in rak bawmtu kan mipi pawl parah ka lungawi, hmailam caan khalah community hrang theitawk kan zuam peh vivo ding’ tiin Chinland Today a sim. ‘Mipi vantlang in hotu pawl ih hnaṭuannak kan theihthiam ih thazaang kan pek lawngah kan community, kan phunhnam a ṭhangso ding a si’ titla in a sim tel bet.\nPar Ṭha khal in ‘Ka ṭuan pi pawlin ngah dingih ka hmin an pek mi hi ka phulo, kei ka ṭuan mi cu ziangti tham lote a si, in duhsaktu kan community upa le kan mipi zate parah ka lungawi” tiin Chinland Today hnen ah a sim ve.\nNu No Than Thluai hi kum 17 mi a si ihsin khawtlang, kohhran, ramkhel party; Chin National League for Democracy, Chin Women Organisation pawl tiang khalih kum reipi rak ṭuan dahtu a si. Tui ṭum ih cawimawinak lawmman an pek mi cu Melbourne ih Chin mipi hrang, a tlawmngainak, a pumpek awknak pawl ruangah, nisuahnak lam ih um Chin pawlkom, Chin Community Victoria aiawh ih an pek mi a si.\n‘Nu Thluai hi Kan pawlkom ih kan hrilnak san cu, Falam Pawlkom hrang a tikcu, thazaang, theihnak, sumpai le zei le zong, a thok ihsin tutiang danglamnak umlo ih ṭuantu bik a si. Pawlkom hmailam fehnak ding hrang, pawlkom duhsakbiktu le calaai lam khal ih in khaitu nu tling zet khal a si. Culawng siloin Nu lam khal pawlkom ih tel ding duhsaknak nei biktu le kan vantlang mipi thazaang in pek tu bik a si. Curuangah ngah hmaisabiktu dingah a tlingbik ti in kan hmuh ruangah CCV hotu upa pawl ih kan hrilnak a si’ tiin Pa Wesley Bawi, CCV secretary cun a sim.\nChin Community Victoria hi Lailun Pawlkom Melbourne tiin 2007 ah rak din thok mi a siih, a dintu lakah Nu No Than Thluai khal a telve. Nisuahnak lam ih um Falam pawlkom a siih sungtel 400 zikte an nei. Australia Chin Community hi 2007 kum ah Hornbill Chin Association of Australia (HCAA) tiin nisuahnak lam um Hakha, Thantlang pawl khaikhawmtu upa pawl ih din mi a si. Tu ah sungtel 1000 leng an nei.\nAustralia, Melbourne khawpi nisuahnak lamah Chin mi 2000 zik an um ding tiah zum a siih, community pawlkom 10 lenglo le biaknak bu 15 lenglo a um.#\nGlobal Chin Organisation Ih Vice President Australia Falam Mi Tlawng\nAustralia Department of Immigration and Border Protection In Chin Upa Pawl Tonnak A Nei: Ruahsannak A Sang\nMiss Chin Community Australia Miza Lian Mawi In Ngah\nChin New Year 2014, Melbourne A Hlunghlai\nAustralia ah Kum Upa Pawlkom Chin Elderly Victoria Group Dinsuak!\nwesley bawi says:\non July 24, 2014 at 2:21 am\nMai tong ten siar ding thuthang thatha le miphun thansonak hrang thazang pek awk nak thu thar tete nan rawn tawlrel tento mi parah lungawi nak tampi kan nei. nan titha, CT thuthang cak sin in nun sau vivo sehlaw


Jennifer Lopez a duai hrih lo | VCTH\nHome » Thuthang » Celebrity » Jennifer Lopez a duai hrih lo\nBy vcth on October 21, 2017.\nLemcang le hlasak, lam thiam Jennifer Lopez cu kum 48 a si thlang nan a duai hrih lo. Mizaan, October 20 ah New York ih a mai Gym, SoHo Gym ihsin a tlunglam zuk pawl zoh tikah a taksa a sawngnak hmuh ding a um lo rengreng.\nJennifer Lopez cu lemcang, hlasak, lam thiam ti men lawng siloin a taksa mawinak, a taw tthatnak pawl in tla a hmin a thang. Kum 48, fa 2 ih nu a sinan, a taksa, a taw pawl cu a hlan vekin a ttha ringring lai ko.\nJennifer Lopez: SoHo Gym ihsin a tlunglam zuk pawl:


Japan PM Khualtlawn Titawp Hrih - Chinland Today Media\nJapan PM Khualtlawn Titawp Hrih\nJanuary 19, 2013 7:43 am·0 comments\nTOKYO : Japan PM Shinzo Abe in, Asia ramsung ih khual a tlawnnnak cu tu ah a titawp hrih ih, an ram lam ah a kirsal ding. Ziangahtile, Japan hnatuantu le engineer pawl cu Algeria ramsung ih kaihawknak thlengmi ah an tel ve ruangah asi. Hitawk ih tel mi 3 pawl cu a nunnak ruah ding umlo in an him ko nan, midang 14 pawl ih thuhla cu theih asi hrihlo.\nAbe hin, PM sinak a ngah veten a tuahmi cu, Asia ramsung ih ram pawl hnen ah khual tlawng in a can a hmang. 17.1.2013 ah khan, Thailand hruaitu nu thawn tonawknak an nei thei. Cumi theh in, Indonesia ih thlawng ding asi. Japan Deputy Chief Cabinet Secretary Katsuno cun, “Algeria pawl ih thiltuahmi cu a thalo zetmi asi. Hivek cu ngaihdam theih thil khal a si lo ih, hivek hi an tuah nawnlo ding hi a thupi zet asi” ti in asim ve.\nUS Ralkap Thawngtla Electric Tohkham Thawn That\nWASHINGTON : American ram ih thawnginn pakhat ah, 16.1.2013, Tlawngkai Nithum Ni ah, 9.08 pm ( US can ) ralkap hlun pakhat, mai tuanpi 2 thahnak ruang ih thawngtla Robert Gleason, kum 42 mi cu, Electric thawi tuahmi tokham ( chair ) thawn an that asi ti in ramsung thuthang cun asim. 2010 hnu ah hivek ih thahawk hi a hmaisabik asi. 2007 ah kum 63 mi, 2009 ah kum 26 mi pawl a that ih, thihtiang thawngtla ding ih an retmi asi.\nLeitlun Kum Upa Bik Japan Miin Kum 116 Nak Suahcam Lawm\nBank 217 Ih Paisa La Thuptu Ti Ih Puhmi Algeria Mi Kaingah\nAlgeria Ih Kaihkhihnak Mithi Tam Vivo\nLeitlun Kum Upabik Thi\nBritish Mi, Pitar Kum 56 Cu Indonesia Ram In Thi Dingin A Tlunthu Relsak\nJapan In ISIS Ih Phutnak Thiamlocan


Ṭah Ciamco Ih Ṭhanak: Kan Taksa In Ṭah, Mithli Luang A Ṭul Caan Anei – Meifar\nṬah Ciamco Ih Ṭhanak: Kan Taksa In Ṭah, Mithli Luang A Ṭul Caan Anei\nṬap cu thilṭha lam a si lo dingah kan rak ruat thluh men ding nan ṭhanak khal anei tam zet. Na ṭahsuak cun ningzak loin ṭap ciamco sawn aw, supaw loten kan ṭap asilen kan taksa hrangah ṭhanak anei ti khal kan theih a ṭha.\nHringnun kan pal hmaisabik ni (Kan suah ni) ah kan ṭap lo asilen kan nulepa, sibawi le nurse pawl cu an thinhar sawn a si kha. Ṭahnak in hringnun kan thok ruangah ziangso a ṭhanak timi kan zohtlang hnik ding.\nṬahnak in kan lungtur a cakter, kan mood/feeling khal a cakter vivo ih kan taksa sungih tursia pawl an hlonhlo. Kan thinhar, beidonnak pawl khal mithli lakah an luanghlo ṭheu. Kan ṭap ciamco hnuah kan ihthat khal a thaw cuang, thausia khal a hlonhlo.\nTaksa rit pawl khal a retter ruangah kan zangkhai duh zet. Kan mit sungah hnawmhnew, nathrik le thlisia phunphun an um nan kan hmu thei lo men, cupawl cu ka ṭap tikah mitthli in a tifai ruangah ṭap cu mit hrang khalah a ṭha.\nMitthli hi siivai ṭha zet a si ih kan hnarkua hrang khalah a ṭha zet, hnarkua sungih um nathrik, thlisa pawl an hlonhlo. Ṭahnak hi ṭongkam ṭha zetzet aiin hmuar anei sawn.\nTongkam in “Ka lo duhdawt tuk” ti aiin mitthli fawrkhat in mi thinlung a tham sawn. Innsang kekkuai, fala le tlangval khal ṭahnak in a remṭha theisal ruangah ṭap hi ningzak ding thil a si lo. Ṭap a ṭul ahcun ningzak loin ṭap ciamco mai aw.\nRinum Zetin Ralkap A Ṭuan Nan Bawm A Ṭul Tikah An Rak Phatsan Ih A Thi\nMindat Tlawngta Pawl Hotu Cu Raldonak Ah A Thi, MUSU In An Riahsiatnak An Tarlang


Kawlram pursumnak tumbik China ah palai tuah - Chinland Today Media\nKawlram pursumnak tumbik China ah palai tuah\nOctober 12, 2009 11:23 am·0 comments\nKawlram pursum leilawnnak ih pawlkom tumbik The Union of Myanmar Federation of Chambers of Commerce and Industry (UMFCCI), cun an pawlkom pehtlai zung China ah tuah a tum ih China thawi pehtlai awknak le a inn hnen ram dangdang pawlkom Association of Southeast Asian Nations (ASEAN ) pawl thawi an laicin awknak a hngetkhoh sin theinak ding ih an ruahsan thu khal UMFCCI thu phuang tu cun thuthang lakhawm tu hnenah an sim.\nKawlram palai zung, “Myanmar Liaison Office” tin China thlanglam Guangxi Zhuang ih Nanning- ah an tuah zo ih, hi zung lawmnak le onnak cu a vei 6 nak Chin-ASEAN pursum leilawnnak le zohnuam hmuh tonawknak (trade fair) October 20-24 tiang ih neih ding mi ah tuah cih a si ding, ti khal cun an sim.\nA vei nga (5) nak pursum leilawnnak le zohnuam hmuh tonawknak an tuahnak ah Kawlram in tthabik lawmman a rak ngah.\nCu tiih China thawi pursum leilawn lam ih rualremnak antuah rero laiah a inn hnen ram India thaw khal ih dawr awknak leh pehtlainak palai zung pawl a rei hlan ih din ve a si ding thu le, a inn hnen ramdang pawl thawi khal ih din vivo an tum thu UMFCCI cun an sim tel bet.\nChina zungsang ihsin an hminsin dan in, China-Myamar ih sumpai an tuahnak cu 2008 ah US dollar in 2.626 billion a siih tui kum ah 26.4 zatek in a kaisang. China ihsin Kawlram ih an thil kuat mi zat cu 1.978 billion dollars a si.\nMay 2009 tiang ah China in Kawlram ah lung mankhung laihnak ah 1.331 billion dollar, meisa ah 866 million, hriak ti ah 281 millian dollar le gas ah 124 million dollar pawl an pe lut.\nUN lubik in Kawlram thu ah UN emergency nei lo ding ti\nMon State Party Telin Tlangpar Pawlkom 11 Lungkimnak Namzo\nAsean ih mithiam pawl Kawlramah\nASEAN Hruaitu Pawl Kawlram Ah Sumpaifimrelnak Thurel


Thailand Miss Cu An Thantar Hmuhsuam Tin Taza An Cuai – Meifar\nThailand Miss Cu An Thantar Hmuhsuam Tin Taza An Cuai\nNovember 25, 2021 admin Leitlun 0\nFala kum 22 mi Anchilee Scott-Kemmis cu Miss Universe Thailand 2021 laksawng ngahtu a si ih a hminthang zet. December 12, 2021 ah Israel ram ah leitlun huap mimawi zuamawknak 70th Miss Universe Pageant ah tel dingin November 22 sun ah an ram ihsin a poksuak. Thailand rampi aiawh ih teltu ding a si.\nIsrael ram a thleng hnuah himi zuamawknak ah thazang rak pe cio dingin a zuk cu an tarlang, a zuk ahcun Thailand thantar cu a liang ah a ret ih an thantar zuklem parah a ding. Amah tantu pawl cun sual ah an hmu lo, leiltun hmithmuh ah Thailand thantar a pholang tin thazang an pe sawn.\nCulai ah palik bawi hminthang Sonthiya Sawasdee in himi zuk cu Thailand thantar hmuhsuamnak a si tin court ah taza ava cuai rupri. Sonthiya Sawasdee in, “Thantar cu rampi pakhat hrang a si, Thailand miss thawngthlak ding cu ka duhmi a si lo. Asinan milar hminthang a si ih amah thluntu mino tam zet an um.\nA tuahmi vek an rung cawng ve pang ding ti ka phang, zuamawknak ih an hotu pawl teh ziangsi an khuaruahnak hi a si ding? Kei cun himi thantar an tuahdan cu ka cohlang lo ih daan vekin taza ka cuai” a ti.\nThailand Beauty Pageant Committee in, “Leitlun mipi pawlin Thailand thantar hi rak hmuh ve hai seh, Thailand thantar hi hminthang vivo seh timi lungthlitum thawn tuahmi kan si. Kan thantar hmuhsuamnak lamin kan tuah lo, zuk pawl khal delete sal thluh dingin kan theihter aw zo” a ti.\nThailand miss cu ziangvek hremnak an pe ding ti cu theih a si hrih lo, December 13 ah a thubuai cu relsak a si ding. Thailand daan le dun ah an thantar hmuhsuamtu, sumdawngnak ih hmangtu, thil pakhat khat cawngianak ih hmangtu pawl cu thiam lo an coter asilen kum 2 sung thawngthlak le 40,000 baht kuanter an si ding ti aum. Thailand miss cu 70th Miss Universe Pageant zuamawknak ah a tel dingih a thinum cu a nuam lo zet men ding. (#Bangkok Post)\nLisa Covid-19 A Kai\nKum 53 Mi Cu A Lang Nauhak Tuk Lai Ruangah A Fapa Ih Fala Ah An Ruat Sual Ṭheu


Kalaymyo Zanṭim Laiah Rukru An Hrang – Meifar\nKalaymyo Zanṭim Laiah Rukru An Hrang\nJuly 28, 2021 admin Lawrkhawm 0\nCovid-19 natsia le ralkap pawlin Kalaymyo ramsung an nuai ciamco hnuah zanṭim laiah rukru an hrang zet ti theih a si. Kalaymyo ramsung ah zan vahsuah siang lo thu an phuang zo nan rukru cu an tam zet.\nRukru pawlin innsungsang thilri le lamzinkap ih meisa hri an ru ṭheu. July 27 zinglam kau nazi 1:00 hrawngah zo ti theih loin Kalaymyo, Tat Oo Thida vengih meisa hrih an ruk lai cu CCTV in arak zuk ngah.\nCumi hnuah Bogyoke lamzin, District Office kiangih um inn 5 ih meisa hri khal an ruksak. Rukru pawl ih cangvaih caan hi zanṭim lai a si ruangah mipi in an theithei lo.\nTat Oo Thida vengsung ih meisa hri an ruksak mi in “Tulai Kalaymyo sungah meisa hri ru an tam zet, mizan July 27 zan nazi 1:00 ah rukru 2 in kan meisa hri an ruk lai cu CCTV in arak zuk ngah. Anmah cu kan kai ngah lo, an ruk mi kan inn ta meisa hri cu pi 300 a si” a ti.\nAn rukmi meisa hri pawl cu meisa hri ṭha pawl a si ih a man khal a khung zet, cun rukru pawl ih cangvaihdan an zoh tikah meisa hri rukdan khal an thiam zet. Veng dang khalin thilhlo le meisa hri ruksak tong an rak um hnuaihni zo.\nSurkhua Pastor le RC Puithiam Cu CDF-Hakha In An Kai\nMin Aung Hlaing Ih Sumpai Laklutnak Gas Pipeline Cu PDF Pawlin An Bomb Siat


Messi In A Thiamnak A Suah – Lingard – Times Of Chinland\nManchester United's Jesse Lingard and Barcelona's Lionel Messi in action Barcelona v Manchester United - UEFA Champions League - Quarter Final - Second Leg - Camp Nou 16-04-2019 . (Photo by Nick Potts/EMPICS/PA Images via Getty Images)\nMan United laitlan Lingard cun Champions league quarter final neta puai ih Barcelona an neh lo dan ah Messi in a thiamnak a suah tiin a rel ih Messi a lek thatuk a ti.\nBarcelona le Man United puai ah 3-0 in Barcelona an cak ih komkhawm ah 4-0 in Champions league semi final an lut.Barcelona hrang Messi in goal 2 a thun ih Coutinho in goal 1 a thun ve.\nLingard cun ,”Caan hrek hmaisa sawn minute 15 lole minute 20 sung cu kan nehtuk ih remcang thazet zet khal kan tuah thei.Kan nehtuk lai caan ah goal rak thun thei sehla puai a danglam phah rori ding.\n“Mess hi leitlun huap player lakih thazet pakhat a si ih tuizan khalah a thiamnak a suah.Tuih kan titheimi umsun cu hmailam pan ih kekar vivo ding a si.Tui tum ah a duaitu kan sinan,mah le mah rinsanawknak thawn hmailam pan ih kekar vivo ding kan si.Caan hrek hmaisa sawn minute 15 sungah rak sit goal bangta sehla ziangkim a danglam rori ding a si,” a ti.\nLingard ih rel bangin puai an thok hnu minute 15 hrawng tiang cu Man United in an neh zetih Rashford khal in khalban a ngah.Asinan, an sit goal thei lo tikah Messi le Coutinho ih sit goal mi in an duai phah a si.


Denmark Acozah In A Daan Rem - Chinland Today Media\nJanuary 30, 2010 8:33 pm·1 comment\nChin Do Khawm le Denmark laimi\nDenmark ram Acozah in daan remmi tampi a nei ih cu mi sungin raltlan hrangah thathnemnak um dingih a ruah mi pawl cu 2010 hnu lam ih Denmark ral tlan ih ra lut hi thlakhat ah Kr 8000 tha pek a si ding.\n2002 ih sin 2009 kar lakih ra lut pawl hi thlakhat ah 4500 lenglo pek a si thu CT palai hnen ih sin thu kan dong.\nDenmark sumpai dinhmun cu Kr 470 ah USA $ 100 tluk hrawng a si.\nA hleice in tui kum sungah Malaysia ih Raltlan hi tamzet Denmark Acozah in lak a tum thu CT palai hnen in thuhla don a si. Denmark ram acozah in raltlan a zohkhen daan cu Denmark ram a um sung dam lo ih Sizung a tuamhlawm awknak ih a hman mi le, nau neih sinzung ih umnak pawl khal a lak in a tum sak.\n2003 hnu lawngin Denmark Acozah in a ram sungah Chinmi a burbur ih luh a siannak a pe ih tu ah Chin mi 900 lenglo an um zo ding zum a um.\nDenmark ram sungah Phunhnam peng tete in an um ih Falam peng sung in khal mipum 30 tha lai an um ih Pawlkom khal neih a si ih siatni that ni ah theih tawk in tuamhlawmawknak an nei. Ral tlan din hmun in Denmark ra luh duh pawl hrangah flpdk07@yahoo.dk ah thuhla suh theih ringring a si.\nDenmark ram ah Laimi hlasak thiam Pali an thleng\nDr. Cin Do Kham in Denmark Raltlan zohkhentu lubik tong\nChinland Today Media In Sunlawihnak Capi Kan Dong: Kan LUNGAWI\non January 31, 2010 at 12:14 pm\nA tha tuk aw!


Tlangpar Mi Ramkhel Party 9 In FDA Din; CPP Telve - Chinland Today Media\nDecember 23, 2013 8:27 am·2 comments\nTlangpar Ramkhel Party hotu pawl\nChiangmai ih thurelkhawmnak an neilai\nZuk : DVB\nMyanmar ramkhel party funtom khawm party tumbik a simi National Democratic Front pawl tel in tlangpar mi party pakua pawl cu kom awton in Federal Democratic Alliance cu an din. Hmaikum 4 January, 2014 ah lungkim tlangnak khal hmin nem tuah an tum. Chin Progressive Party khal an tel ve.\nHi vek ih an dinnak san cu rorel inn pi ih thurelnak ah awkhat suah thei ding ah le rampi dindaan hrampi remṭhat salnak ih hmalaknak neih an duhnak ruangah a si thu National Democratic Force (NDF) chairman Khin Maung Swe cun a sim.\nFederal Democratic Alliance ah cun Kayin People Party, Chin Progressive Party, Democratic Party (Myanmar), Democracy & Peace Party, Party for Unity & Peace, Union Democratic Party, Peace and Diversity Party, United Democratic Party. National Democratic Front pawl an si.\non December 24, 2013 at 5:18 am\nThese parties are “Jack of all trade, Master of none”. This association will never be like UNFC.\non December 28, 2013 at 5:46 am\nFederal Democratic Alliance thuhla na nganmi cu a ttha zet ko nan,a karlakah thuhla a fel lo deuhmi malte a um ih,cucu ka rak fiang ter duh. “Kawlram party funtomi lakah tum bik National Democratic Front” na timi kha a dik lo.Hihi Party funtom a si lo ih hlei ah a hmin tla hih National Democratic Force ( NDF ) asi.NLD ih thenawmi sawn an si,funtom a si lo.An party tla a tum tuk lo,MP 12 hrawng an nei ve.U KHIN MAUNG SWE ih homi an si.Party tum an um lo ih hlei ah hih pawl hi an zaten Election ih PR system ( semsem damdam duhtu pawl)an si,winner tak all cu a ngam lotu pawl an si.Kawlram ih party funtom lakih tum bik sawn cu Federal Union Party an si ih an zaten party 16 leng kai an si ih,Laimi lakih sin CNP tla an tel ve.Hih pawl cu PR cu an duh lo ih Winner Take All a ngamtu,self-confident nei an si.


Russia tuar nat zia, an mah cozah lala in pholang - Falam Online Media\nRussia in Ukraine a luhcilh hnu, leitlunhuap ram ṭhenkhat in mi ram luhcilh ih ral thoter ti`n Russia cozah cu a phunphun in hrem nak an tuah.\nPresident Putin telin Russia cozah le an lamṭang media ṭhenkhat cun hremnak pawl cu ziang si tham lo vekin online ah an tarlang nan, a tu ah an tuar nat zia langtertu “Russia phat santu ram pawl” tiih tarlang mi ram cazin pawl cu cozah rori in Putin hmin khen in an suah a si.\nCumi cazin ih telmi ram le state pawl cu “United States le Canada, EU states, UK (Jersey, Anguilla, the British Virgin Islands, Gibraltar tipawl an tel cih), Ukraine, Montenegro, Switzerland, Albania, Andorra, Iceland, Liechtenstein, Monaco, Norway, San Marino, North Macedonia, and also Japan, South Korea, Australia, Micronesia, New Zealand, Singapore le Taiwan” tipawl an si. (Taiwan cu China ram vekih ruahmi a si nan 1949 kum lam ihsin mahte ukhruaiawknak an hmang zo)\nTarlangmi ram le states pawl cu Ukraine luhcilh a si hnu, Russia cozah hremtu lole hremnak rak pompitu ram pawl an si ih, Russia cozah cun kan ram phatsantu tiah an tarlang a si.\nRussia ram pursum tuahnak lam phitsaktu le hremnak lungkimpitu letlunhuap ram pawl cu Russia cozah in hrem leet dingin hmalaknak a nei rerolai tiah theih a si.\nUkraine politician hminthang pakhat cun hitin a rel.\n“Ram picang le leitlunhuap pawlkom pawl ih hremnak cun Russia a ti na zet. Ziang si tham lo vekin Lem an cang nan hmalaknak an nei mi pawl hin an dinhmun a langter. Abikin SWIFT banking system hmang thei lo dingih an kham mi hin a ti na zual. Leitlunhuap sumsaw transfer nak hrangah China cozah an biak ih bank account thar an ong. Cumicun an tuar nat zia a ti lang ih, “kan ram phatsantu kan hrem ding” an ti bet mi cun an phenawknak a hlit sak thluh” a ti.\n← Falam-Hakha ziintluan le Rihkhawdar doawknak ah Ralhraang SAC ralkap 80 luan Thi\nSAC ralhraang in Hmatpungtin tuah lohli dingin Mipi a nor nak san →


Kilkhawi dingin Thlah - Chinland Today Media\nKilkhawi dingin Thlah\nNovember 9, 2012 1:11 am·0 comments\nBible Siar Ding: Seemtirnak 19:1-26\nZo khal amah ih nunnak humhim a tumtu cu a nunnak a sung ding;\nA nunnak a liamtu cun a nunnak a humhim ngah ding.\n– Luka 17:33\nLot ih nupi hi mirethei a va si so! Anih cun a neihmi a leitisa nunnak humhim thei ding a duhtuk lawmmam. Cumi ai ah, a inn le lo, a neihsiah pawl kha thlah le taansan ngam mai in a theih fiangmi nunnak thar hrang lawngah nung ding a si sawn na’n. An innsang ah mikhual danglamzet an ra thleng ih siatralnak a thleng ding, nan inn le nan lo, nan thilri pawl taan in suahsan uh, timi thuthang a theih tikah a khuaruah a harzet.\nTuni ah kannih zumtu pawl in tla cumi vek ih elnak thu le ttongkam pawl kan thei ttheu: “Hell ram le van ram ruahsan cun ka nunnak le ka sinak pawl cu ka taansan siang lo,” tivek ih ttong, asilole “Ka nunnak cu keimai’ taa, keimai’ thuthu, zohman in ka parah thu an nei thei lo,” tivek in a simreltu an um ttheu.\nSihmansehla, Christian sinak taktak hrangah hril theih ding umsun cu thihnak le siatralnak lawng a si, Sodom le Gomorah khuapi an siatral thluh bangin ziangkim hi kumkhua a hmun dingmi an um lo. Lot ih fanu pawl ih pasal pawl cun an thilri neihmi pawl taansan ding le thlahphoih an sian lo ruangah an run umhnawh, asinain anmah le an thilri neihmi a zate’n an ciamral ttheh a si kha!\nLot ih nupi cun tthuktthun phah le dunglam seherh phah cingin a pasal Lot cu a thlun ko, asinain a thinlung cu a nun hlun ah a taangta hrih lai. Hmailam lawng zoh in feh ding asinan thungai loin dunglam a her tikah citthuam ah a cang tariai ee. A lei tisa duhnak a thlah thei lo tikah a dunglam le a hmailam caan a zate’n a sungral thluh.\nPathian in Amah thawn naih awzet ih kan pehtlaih awk asile kan nunnak cu Amah in kumkhua in humhim ding thu in kam. Amai’ humhimnak kan cohlang thei, asilole kanmah te humhim aw tum in ziangtinkim kan sungral thluh thei.\nVancung ih um ka Pa, ka hrangih a tthabik in ret sakmi hawl sawn loin kumkhua a hmun lo dingmi thilri pawl ka tlaihsan ttheumi hi\nin ngaidam hram aw;\nZo pawl le ziangmi pawl so thlah thei loin ka tlaihsan ringring? Ziangruangah so harsa fualfo ih ka thlah thei lonak san?\nVancung ih Tonghthamnak Duhnung\nPathian In A Lo Ttul